Naredna aktivnost u okviru Projekta „B2B susreti Jugoistočne Srbije“ biće održavanje susreta iz oblasti modne industrije. Susreti će se održati 9. marta 2017. godine u Knjaževcu. U okviru Projekta je obezbedjen prevoz kao i ručak za učesnike. Više o B2B susretima možete saznati u Regionalnoj razvojnoj agenciji „Braničevo-Podunavlje“, kao i na samom portalu: http://b2bsusreti.rs/\nPozivamo privrednike iz Regiona Braničevo-Podunavlje koji su zainteresovani za učešće da se jave na sledeće kontakte:\nili da se prijave direktno putem portala: http://b2bsusreti.rs/\nPožarevac, 28. januar 2107.\nU četvrtak, 26. januara 2017. godine, je u prostorijama Regionalne razvojne agencije „Braničevo-Podunavlje“ u Požarevcu održan 1. sastanak novoosnovane Regionalne platforme za ruralni razvoj Braničevo-Podunavlje. Platforma predstavlja ne-formalno, stručno, savetodavno telo i okuplja 24 predstavnika institucija i organizacija iz celog regiona i različitih sektora: lokalne samouprave, javna preduzeća i ustanove, udruženja građana, predstavnike sektora privrede i obrazovnih institucija. Platforma je uspostavljena sa ciljem jačanja kapaciteta i unapređenja saradnje relevantnih aktera iz regiona Braničevo-Podunavlje, kroz implementaciju Regionalne strategije ruralnog razvoja za period 2016-2020. U tom smislu već se započelo sa izradom dvogodišnjeg Akcionog plana, nakon čega će Platforma imati aktivnu ulogu u formiranju različitih tematskih partnerstava, tj. timova koji će raditi na pripremi konkretnih predloga regionalnih projekata iz oblasti ruralnog razvoja, namenjenih različitim donatorskim programima. Jedan od zadataka Platforme biće zagovaranje i promocija razvojnih prioriteta ruralnih sredina regiona Braničevo-Podunavlje i unapređenje saradnje i komunikacije na nacionalnom i internacionalnom nivou. Takođe, Platforma će aktivno učestvovati u procesu pregovora o pristupanju Srbije Evropskoj uniji u oblastima relevantnima za ruralni razvoj, kroz formulisanje mišljenja i preporuka relevantnim telima i organizacijama. Osnivanje Platforme je predviđeno kao jedna od aktivnosti u okviru regionalnog projekta „Regionalna platforma za ruralni razvoj – Braničevo-Podunavlje u korak sa EU“, koji realizuje Regionalna razvojna agencija „Braničevo-Podunavlje“ uz podršku Fondacije za otvoreno društvo Srbija. Novosti o projektnim aktivnostima i radu Platforme možete pratiti na www.rra-bp.rs i FB profilu Regionalne razvojne agencije „Braničevo-Poduanvlje“.\nKao jedna od aktivnosti, biće organizovani poslovni (B2B) susreti u Smederevu, 2. februara 2017. godine. Susreti će se održati u Regionalnom centru za stručno usavršavanje odraslih, Goranska bb, 11300 Smederevo, sa početkom od 11,00 časova.\nU skladu sa aktivnostima predviđenim projektom „Regionalna platforma za ruralni razvoj – Braničevo-Podunavlje u korak sa EU“ i usvojenim okvirom za implementaciju Regionalne strategije ruralnog razvoja za Braničevo-Podunavlje 2016-2020 (dokument možete da preuzmete OVDE), započeli smo sa izradom Baze projektnih ideja iz oblasti ruralnog razvoja. Baza prikupljenih projektnih ideja predstavljaće osnov za izradu dvogodišnjeg Akcionog plana i rad na konkretnim predlozima regionalnih projekata s kojima će se konkurisati kod različitih donatora.\nRRA „Braničevo-Podunavlje“, Razvojna agencija Srbije i Republička agencija za razvoj MSP iz Republike Srpske pozivaju privrednike i sve zainteresovane na Međunarodne poslovne susrete za preduzeća i klastere koji će se održati 18. novembra 2016. godine u Master centru Novosadskog sajma. Poslovni susreti će se organizovati u okviru 2. Privrednog foruma Republike Srbije i Republike Srpske, a pod pokroviteljstvom Evropske mreže preduzetništva. Učešće je besplatno. U Pozivnom pismu u prilogu možete videti koji će sektori biti zastupljeni i dobiti više informacija o samom događaju. Rok za prijave je 14. novembar 2016. godine.\nPozivno pismo možete preuzeti OVDE. Nastavak regionalnog projekta iz oblasti ruralnog razvoja\nZahvaljujući podršci Fondacije za otvoreno društvo, Srbija, Regionalna razvojna agencija “Braničevo-Podunavlje” će i u narednom periodu realizovati niz aktivnosti u oblasti ruralnog razvoja, a u okviru projekta „Regionalna platforma za ruralni razvoj – Braničevo-Podunavlje u korak sa EU“. Projekat se realizuje na teritoriji regiona Braničevo-Podunavlje, a predviđeno je da traje do 30. juna 2017. godine. U prethodnom periodu, realizovano je niz edukacija i javnih događaja u kojima je učestvovalo preko 200 zainteresovanih strana iz Regiona, ali i iz cele Srbije. Ove aktivnosti doprinele su unapređenju informisanosti o različitim aspektima EU, nacionalnih i lokalnih politika ruralnog razvoja, poput procesa pregovora o pristupanju Srbije u EU, među-sektorske saradnje, mogućnosti podrške razvoju poljoprivrede i ruralnom razvoju na lokalnom nivou i dr. Kroz realizaciju projektnih aktivnosti, unapređena je komunikacija sa sličnim inicijativama u Srbiji i različitim relevantnim institucijama i organizacijama na nacionalnom nivou. Jedan od ključnih rezultata zajedničkog rada predstavnika različitih institucija i sektora iz Regiona, predstavlja i pripremljena Regionalna strategija ruralnog razvoja za period 2016-2020. kao osnovni dokument za konkretnije korake i inicijative. Nastavak projekta posebno se fokusira na vertikalno i horizontalno umrežavanje i nastavak jačanja kapaciteta svih zainteresovanih strana BP regiona za aktivno učešće u procesima približavanja EU u oblasti ruralnog razvoja. Predviđena je realizacija niza edukacija i javnih događaja u svrhu informisanja i promocije aktuelnih tema u oblasti ruralnog razvoja, povećanje informisanog učešća različitih aktera iz Regiona i cele Srbije u aktuelne reformske procese na nacionalnom nivou i pregovore o članstvu Srbije sa EU u oblasti ruralnog razvoja. Fokus projekta će biti i na efikasnijem sprovođenju politika ruralnog razvoja RS na regionalnom nivou kroz izradu Akcionog plana za sprovođenje Regionalne strategije ruralnog razvoja i dizajniranje konkretnih regionalnih projektnih predloga u ovoj oblasti od strane različitih partnerskih inicijativa, koji bi bili promovisani kod različitih donatora. Jedna od ključnih aktivnosti predviđa i uspostavljanje Regionalne platforme za ruralni razvoj, koja će kao multi-sektorsko telo imati funkciju regionalnog think-thank-a u oblasti ruralnog razvoja.\nProjekat predviđa aktivno uključivanje kreatora lokalnih politika i zaposlenih u lokalnim samoupravama, organizacija civilnog društva i vlasnika poljoprivrednih gazdinstava, predstavnika zadruga, preduzetnika i MSP koji svojim poslovnim aktivnostima doprinose ruralnom razvoju, kao i svih zainteresovanih strana iz regiona Braničevo-Podunavlje. Kontakt osoba za dodatne informacije: 060/5 100 500, ivana.antonijevic@rra-bp.rs\nU utorak, 30. avgusta u Hotelu Danubia park na Srebrnom jezeru, održana je Konferencija „Izazovi i šanse ruralnog razvoja“ u organizaciji Regionalne razvojne agencije „Braničevo-Podunavlje“. Na Konferenciji je učestvovalo preko 70 predstavnika javnog, civilnog i biznis sektora iz regiona Braničevo-Podunavlje, kao i predstavnici donatorskih i partnerskih organizacija, nacionalnih institucija i organa, Regionalnih razvojnih agencija i zainteresovanih strana iz raznih delova Srbije.\nU okviru drugog panela, reč su imali učesnici u procesu pripreme Regionalne strategije ruralnog razvoja, koji su predstavili različite prioritetne oblasti identifikovane Strategijom. G-din Jovica Stojanović, menadžer Asocijacije za razvoj opštine Žagubica je predstavio prisutnima potrebu podsticanja lokalnog aktivizma i među-sektorske saradnje, odnosno partnerskog pristupa kao preduslova za različite razvojne inicijative u ruralnim sredinama. G-din Nebojša Đinović, direktor preduzeća Superior doo iz Velike Plane, predstavio je ključne konkurentne prednosti, izazove i strateške prioritete u oblasti poljoprivrede, a posebno je istakao potrebu edukacije na svim nivoima, a posebno mladih, udruživanja i ukrupnjavanja poseda, kao i profesionalnog marketinga za uspešnije tržišno pozicioniranje proizvoda iz Regiona. G-đa Vedrana Lazarević iz Turističke organizacije opštine Petrovac na Mlavi, prezentovala je oblast ruralnog turizma kao najperspektivnijeg sektora za diversifikaciju ekonomskih aktivnosti u seoskim sredinama, zahvaljujući pre svega izvanrednom bogatstvu i raznolikosti prirodnog, kulturnog i istorijskog nasleđa. Tokom diskusije, raspravljalo se bliže o različitim temama od značaja za Region i stanovnike ruralnih sredina: sektoru pčelarstva, potrebi saradnje i udruživanja proizvođača, neuređenim zemljišnim knjigama, jačanju kapaciteta savetodavnih službi i zaposlenih u lokalnim samoupravama, potrebi sprečavanja iseljavanja i motivisanja mladih za veće angažovanje u poljoprivredi i život na selu, i drugim temama. Konferencija je organizovana kao završna aktivnost u okviru projekta „Evropeizacija lokalnih politika u oblasti ruralnog razvoja“ koji je u saradnji sa širokim krugom partnera iz regiona Braničevo-Podunavlje, tokom proteklih meseci implementirala Regionalna razvojna agencija „Braničevo-Podunavlje“, uz podršku Fondacije za otvoreno društvo Srbija. U skladu sa predviđenim ciljevima, tokom projekta unapređeni su kapaciteti različitih ciljnih grupa za sprovođenje politika u oblasti ruralnog razvoja primarno kroz informisanje i edukaciju, pripremljena je Regionalna strategija ruralnog razvoja za Braničevo-Podunavlje 2016 – 2020, pospešena je regionalna i multi-sektorska saradnja, kao i komunikacija „odozdo na gore“. Projekat će biti nastavljen i tokom narednog perioda, kada je planirano formiranje Regionalne platforme za ruralni razvoj i različitih partnerskih inicijativa, odnosno rad na konkretnim regionalnim projektima u ovoj oblasti.\nBrošuru Regionalne strategije ruralnog razvoja možete preuzeti OVDE. Fotografije sa konferencije možete pogledati OVDE. Dan otvorenih vrata Regionalne razvojne agencije “Braničevo-Podunavlje” – petak, 19. avgusta 2016. godine\nRegionalna razvojna agencija „Braničevo-Podunavlje“ sa zadovoljstvom poziva svoje partnere, saradnike i sve zainteresovane iz regiona Braničevo-Podunavlje na\nu petak, 19. avgusta 2016. godine\nu prostorijama Regionalne razvojne agencije „Braničevo-Podunavlje“\nu periodu od 10.00 – 13.00 časova\nOvom prilikom, posetioci će imati priliku da se bliže upoznaju sa aktivnostima Regionalne razvojne agencije i rezultatima rada u proteklom periodu. Takođe će moći da se upoznaju sa sadržajem nedavno pripremljene Regionalne strategije ruralnog razvoja za Braničevo-Podunavlje 2016-2020, kao i aktivnostima u oblasti ruralnog razvoja planiranim za naredni period.\nAna Đurić (ana.djuric@rra-bp.rs ), +381 60 4 300 400\nOvim putem, obaveštavamo sve zainteresovane o planiranoj Prezentaciji Nacrta Regionalne strategije ruralnog razvoja za Braničevo-Podunavlje 2016.-2020. Događaj će se održati:\n03. avgusta 2016. (sreda)\nU Petrovcu na Mlavi -Skupštinska sala Opštinske uprave Petrovac na Mlavi-\n(Srpskih Vladara 165)\nSa početkom u 11.00 časova\nOvom prilikom biće predstavljeni ključni delovi Nacrta Strategije, kao i identifikovani ciljevi i prioriteti za oblast ruralnog razvoja na nivou regiona Braničevo-Podunavlje. Takođe, učesnici će imati priliku da daju svoje komentare i mišljenja na sam dokument i na taj način doprinesu njegovom kvalitetu i šta uspešnijoj primeni u narednom periodu.\nU tom smislu, pozivamo sve zainteresovane da uzmu učešće u ovom događaju i unapred se radujemo zajedničkom radu!\nKontakt osobe za više informacija: Opština Petrovac na Mlavi, Boris Gvozdić (gvozdicboris@yahoo.com) RRA Braničevo-Podunavlje, Ivana Antonijević (ivana.antonijevic@rra-bp.rs)\n02. avgusta 2016. (utorak)\nU Žabarima -Sala Skupštine opštine Žabari-\n(Kneza Miloša 103)\nKontakt osobe za više informacija: Opština Žabari, Svetlana Dinić (svetlana.dinic2709@gmail.com)\nRRA Braničevo-Podunavlje, Ivana Antonijević (ivana.antonijevic@rra-bp.rs)\nOvim putem, obaveštavamo sve zainteresovane o planiranoj Prezentaciji Nacrta Regionalne razvojne strategije za Braničevo-Podunavlje 2016.-2020. Događaj će se održati:\n27. jula 2016. (sreda)\n-Sala Skupštine opštine Smederevska Palanka-\n(Vuka Karadžića 25)\nOpština Smederevska Palanka, Violeta Rosić (razvojsela.palanka@gmail.com)\nNacrt Strategije je od danas predmet procesa javnih konsultacija - putem elektronske pošte dostavljen je na preko 200 adresa različitim zainteresovanim stranama, a narednih nedelja biće organizovane i javne prezentacije na više lokacija u Regionu. Pozivamo ovim putem sve zainteresovane građane, da nam najkasnije do petka, 05. avgusta dostave svoje komentare i sugestije na adresu elektronske pošte: ivana.antonijevic@rra-bp.rs i na taj način doprinesu kvalitetu dokumenta, koji će poslužiti kao osnov za dalje aktivnosti vezane za unapređenje života u ruralnim sredinama našeg Regiona. Po završetku javne rasprave, finalni predlog Strategije biće tokom avgusta meseca dostavljen članovima Skupštine Regionalne razvojne agencije na usvajanje, nakon čega sledi i zajednički rad na njenoj implementaciji.\nNacrt Strategije možete preuzeti OVDE. PRODUŽEN ROK ZA PRIJAVLJIVANJE ZA PROJEKTE START UP\nZa Projekat podrške početnicima za započinjanje posla – START UP, koji realizuje Ministarstvo privrede i Razvojna agencija Srbije u saradnji sa akreditovanim regionalnim razvojnim agencijama, rok za prijavljivanje je produžen do 20. juna 2016.\nDetalje o Projektu možete naći u .Konkursima\nPožarevac 17.05.2016. U okviru projekta “Evropeizacija lokalnih politika u oblasti ruralnog razvoja” koji uz podršku Fondacije za otvoreno društvo Srbija sprovodi Regionalna razvojna agencija “Braničevo-Podunavlje”, započet je proces izrade Regionalne strategije ruralnog razvoja za Braničevo-Podunavlje.\nKako bi uspešnije razvijali ruralne oblasti, neophodno je da lokalne zajednice i region kao celina idu u korak sa procesima definisanja nacionalnih politika u ovoj oblasti, odnosno usklađivanja pravnog i institucionalnog okvira sa Zajedničkom poljoprivrednom politikom EU. Oni prevashodno podrazumevaju unapređenje informisanosti i kapaciteta svih zainteresovanih strana, kao i poboljšanje multi-sektorske i regionalne saradnje. U tom smislu, RRA „Braničevo-Podunavlje“ je u partnerstvu sa lokalnim samoupravama i svim zainteresovanim stranama iz regiona, započela sa procesom izrade dokumenta koji ima za cilj da jasno definiše strateške i razvojne ciljeve i mere, na temelju kojih će se u periodu 2016.-2020. godine, planirati i pripremati konkretne akcije i projekti od značaja za ruralna područja regiona. Planirano je da nacrt Strategije bude pripremljen do jula meseca 2016. godine, kako bi nakon javnih konsultacija bio dat na usvajanje Skupštini RRA BP. U petak, 13. maja održan je inicijalni sastanak sa predstavnicima različitih institucija i organizacija iz Regiona, na kojem su načelno definisani strateški ciljevi, odnosno prioritetne oblasti kojima će se Strategija baviti:\n(1) unapređenjem konkurentnosti poljoprivrednih proizvođača, (2) razvojem preduzetništva i diversifikacijom privrednih aktivnosti na selu, (3) unapređenjem javne infrastrukture i održivim upravljanjem resursima, i (4) unapređenjem ljudskih resursa, građanskog aktivizma i života na selu. U skladu sa pomenutim prioritetnim oblastima, biće formirane multi-sektorske radne grupe koje će se u narednom periodu na radnim sastancima detaljnije baviti ključnim potrebama i ograničenjima ruralnih sredina u pojedinačnim tematskim oblastima, odnosno predlagati rešenja i mere za iste. Svi zainteresovani mogu da se prijave za učešće u Radnim grupama najkasnije do 20. maja 2016. godine, na telefon: 012/510 824 ili mejl: ivana.antonijevic@rra-bp.rs. Pripremljen Vodič kroz ruralni razvoj 25.04.2016.\nU okviru projekta Evropeizacija lokalnih politika u oblasti ruralnog razvoja kojeg implementira Regionalna razvojna agencije “Braničevo-Podunavlje” uz podršku Fondacije za otvoreno društvo, Srbija, pripremljen je Vodič kroz ruralni razvoj u 25 pitanja i 25 odgovora. Ovaj Vodič je nastao kao proizvod radionica u oblasti ruralnog razvoja, koje su realizovane širom Braničeva i Podunavlja tokom februara meseca 2016. godine, na kojima je učestvovalo preko 130 lokalnih aktera – zaposlenih u lokalnim samoupravama i javnim ustanovama, predstavnika agro-biznis sektora, zadruga i profesionalnih udruženja, poljoprivrednih gazdinstava i organizacija civilnog društva. Kao i radionice, Vodič ima za cilj unapređenje informisanosti kroz upoznavanje sa osnovnim značenjima, mogućnostima i načinima primene EU principa u oblasti ruralnog razvoja na lokalnom nivou. Kao takav, namenjen je svim zainteresovanim lokalnim akterima uključenima u procese ruralnog razvoja, kreiranju lokalnih politika u toj oblasti i ruralnom stanovništvu.\nVodič u elektronskom formatu možete da preuzmete ovde:OVDE. Promocija Godine preduzetništva\nU petak, 22.04.2016. godine, u Velikoj Plani, u Sali doma omladine, sa početkom od 12 časova, održaće se promocija Godine preduzetništva. Pozivaju se zainteresovani privrednici da prisustvuju. Na promociji će biti prezentovani programi i mere Ministarstva privrede za podršku privredi u 2016. godini, a koji će se sprovoditi preko akreditovanih Regionalnih razvojnih agencija.\nZa više informacija, zainteresovani se mogu obratiti Regionalnoj razvojnoj agenciji „Braničevo-Podunavlje“ na kontakte:\ntel: 012/510 824; 511 823\nili kancelariji za LER opštine Velika Plana na kontakte:\ntel: 026/514 262\nDa podsetimo, u organizaciji ovog projekta, 6. novembra prošle godine, održana je jednodnevna obuka o elektronskom poslovanju.\nU okviru projekta “Evropeizacija lokalnih politika u oblasti ruralnog razvoja” koji uz podršku Fondacije za otvoreno društvo Srbija sprovodi Regionalna razvojna agencija “Braničevo-Podunavlje”, tokom februara meseca održana je serija informativno-edukativnih radionica na temu Zajednička poljoprivredna politika EU – Šansa za razvoj ruralnih sredina u Braničevu i Podunavlju. U skladu sa ciljevima projekta, radionice su imale za cilj unapređenje informisanosti i međusobne saradnje svih zainteresovanih strana, a posebno kreatora lokalnih politika i zaposlenih u lokalnim samoupravama, organizacija civilnog društva i vlasnika poljoprivrednih gazdinstava, predstavnika zadruga, udruženja preduzetnika i MSP koji svojim poslovnim aktivnostima doprinose ruralnom razvoju. Tokom 3 Uvodne radionice učesnici su imali priliku da se informišu o značajkama Zajedničke poljoprivredne politike EU, Aktuelnim nacionalnim politikama u oblasti razvoja poljoprivrede i ruralnog razvoja, Nacionalnom IPARD II programu kao mehanizmu finansijske podrške Evropske unije i načelnim principima korišćenja sredstava za razvoj poljoprivrede i ruralni razvoj. Dodatno, kroz 3 Specijalizovane radionice pobliže su se upoznali sa procesom apliciranja i primerima iz susednih državama koje su koristile IPARD sredstva, osnovnim koristima neophodne međusektorske i međuopštinske saradnje u oblasti ruralnog razvoja i razvoja poljoprivrede, kao i osnovnim značajkama LEADER pristupa i principa partnerstva za teritorijalno-ruralni razvoj. Na ovim radionicama aktivno je učestvovalo preko 130 predstavnika različitih ciljnih grupa. Učesnici su radionice ocenili kao izuzetno korisne, kako bi se zajednički šta bolje pripremili za korišćenje sredstava iz IPARD II programa koja će biti na raspolaganju u narednom periodu. Štaviše su izrazili potrebu za dodatnim aktivnostima u ovoj oblasti i neophodnim učešćem šta većeg broja aktera. Prateći reformske procese i usklađivanje politika sa Zajedničkom poljoprivrednom politikom EU, pravnog i institucionalnog okvira u oblasti ruralnog razvoja na nacionalnom nivou, neophodno je unapređenje kapaciteta svih ključnih aktera na lokalnom i regionalnom nivou, između ostaloga i u smislu jasnog identifikovanja potreba i razvojnih prioriteta u ovoj oblasti. U tom smislu, već tokom marta meseca 2016. godine krenuće se sa izradom Regionalne strategije ruralnog razvoja za Braničevo-Podunavlje, u partnerstvu sa predstavnicima lokalnih samouprava, kao i svih drugih relevantnih aktera iz regiona.\n24.Februar 2016. godine\nMala i srednja preduzeća predstavljaju glavni pokretač privrede jedne zemlje. Iz tog razloga, od 2010. u Srbiji traje mentoring program za ovu vrstu preduzeća, koje je obuhvatilo 523 korisnika širom Srbije, do početka prošle godine. Mentoring podršku u 2015. godini dobilo je 98 korisnika (87 preduzeća i 11 klastera). Program je sprovodila Razvojna agencija Srbije (nekadašnja Nacionalna agencija za regionalni razvoj) u saradnji sa Vladom Japana preko Japanske agencije za međunarodnu saradnju - JICA . U skladu sa tim, 24. februara u Beogradu su proglašeni najbolji mentori u 2015. godini.\nPriznanje za najboljeg mentora dodeljeno je Ljiljani Marković iz Regionalne agencije za razvoj i evropske integracije Beograd.\nDrugo mesto zauzima Saša Dedeić iz RRA “Braničevo–Podunavlje” iz Požarevca, koji je prezentovao rad sa kompanijom Superior iz Velike Plane, a treću nagradu su ravnopravno podelili: Nataša Knežević (Regionalna razvojna agencija Zlatibor), Ivan Mihajlović (Regionalna razvojna agencija “Jug” iz Niša) i Radojka Savić i Ana Peterson (Regionalna agencija za prostorni i ekonomski razvoj Raškog i Moravičkog okruga). Priznanja su dodelili Masaši Takano, vođa tima japanskih konsultanata, i Ana Žegarac iz Razvojne agencije Srbije.\nPriznanja su osmišljena od strane konsultanata iz Japana i obuhvataju učešće svih mentora iz Srbije koji su radili direktno sa preduzećima. Najbolje mentore birali su sami mentori među sobom, ali i tim japanskih stručnjaka, a na osnovu prametara rada u okviru standardizovanog mentoring programa. Glavni cilj celog događaja jeste razmena iskustava sa terena i iznalaženje novih načina za unapređenje pomoći preduzećima.\nPožarevac, 11. februar 2016.\nRegionalna razvojna agencija „Braničevo-Podunavlje“ uz podršku Fondacije za otvoreno društvo Srbija, sprovodi projekat „Evropeizacija lokalnih politika u oblasti ruralnog razvoja“ na teritoriji regiona Braničevo-Podunavlje. Osnovni cilj projekta je unapređenje informisanosti i znanja svih lokalnih aktera o Zajedničkoj poljoprivrednoj politici Evropske unije i procesu harmonizacije Srbije sa istom, nacionalnoj politici razvoja poljoprivrede i ruralnog razvoja, kao i programima finansiranja projekata u ovoj oblasti, konkretno Nacionalnom IPARD II programu 2014.-2020. i Nacionalnom programu za poljoprivredu i ruralni razvoj 2015.-2020.\nDeo projektnih aktivnosti usmeren je na realizaciju programa informativnih i edukativnih događaja širom Regiona, tokom februara meseca 2016. godine.\nPredviđeno je održavanje 3 Uvodne radionice za sve zainteresovane lokalne aktere (poljoprivredne proizvođače, udruženja i zadruge, MSP, predstavnike lokalnih samouprava i javnih ustanova i preduzeća iz oblasti poljoprivrede, turizma, kulture, i druge). Prva u nizu ovih radionica održana je danas, 11. februara u Požarevcu. Pozivu se odazvalo 25 učesnika – predstavnika različitih ciljnih grupa iz Požarevca, Žabara, Golupca i Velikog Gradišta.\nNaredne 2 Uvodne radionice planirane su da se održe u Petrovcu na Mlavi (12. februara, sa početkom u 10.00 časova, Mala sala Skupštine opštine Petrovac na Mlavi) na koju će biti pozvani svi zainteresovani kako iz Petrovca na Mlavi, tako i iz susedskih opština Kučevo i Žagubica. Treća Uvodna radionica zakazana je za 18. februar, u Velikoj Plani (Ekonomsko-ugostiteljska škola „Vuk Karadžić“, Školski restoran, sa početkom u 10.00 časova) za sve zainteresovane sa područja Podunavskog okruga.\nNakon realizacije ovih, predviđeno je organizovanje 3 Specijalizovane radionice za različite grupe potencijalnih korisnika iz celog regiona Braničevo-Podunavlje. Ove imaju za cilj da pruže konkretnije informacije o samom principu apliciranja za pomenuta sredstva, preduslovima koje je neophodno ispuniti i drugim aspektima važnima za uspešno iskorišćavanje raspoloživih sredstava. Ove radionice će se održati prema sledećem rasporedu: 1. Specijalizovana radionica za poljoprivredne proizvođače, udruženja proizvođača, zadruge i MSPP: Unapređenje i razvoj poljoprivredne proizvodnje i diversifikacija poslovnih aktivnosti – 19. februar 2016. godine, Žagubica (Opštinska uprava, Mlaa sala), od 11.00 časova;\n2. Specijalizovana radionica za LS i javne ustanove: Razvojne šanse za ruralne sredine i podrška lokalnim inicijativama – 23. februar 2016. godine, Smederevo (Regionalni centar za profesionalni razvoj zaposlenih u obrazovanju), od 10.00 časova;\n3. Specijalizovana radionica za OCD/NVO: LEADER pristup, uloga LAG-ova u ruralnom razvoju – 25. februar 2016. godine, Veliko Gradište (Opštinska uprava, Skupštinska sala), od 10.00 časova.\nOvim putem pozivamo sve zainteresovane da uzmu aktivno učešće u planiranim radionicama i iskoriste priliku da unaprede svoje znanje i veštine u ovoj oblasti.\nZahvaljujući tehničkoj pomoći za projekte Dunavskog regiona TAF-DRP, a u okviru EU Dunavske Strategije, Regionalna razvojna agencija “Braničevo-Podunavlje” započela je implementaciju projekta “Unapređenje nautičkog turizma na Dunavu kroz planiranje i umrežavanje - DANTE”, koji je odobren u okviru 3. Poziva za dostavljanje projekata.\nProjekat se realizuje na teritoriji regiona Braničevo-Podunavlje i primarno se odnosi na gradove i opštine na Dunavu – Smederevo, Požarevac/Kostolac, Veliko Gradište i Golubac, a predviđeno je da traje 6 meseci. Projekat ima za cilj da doprinese razvoju međunarodnog nautičkog turizma na Dunavu, naročito u smislu poboljšanja dostupnosti turističkih atrakcija i turističke infrastrukture u BP regionu kao dela međunarodne rečne plovidbe. Opšti cilj doprinosi održivom razvoju turizma i povezivanja u Donjem Podunavlju, što će se i ostvariti implementacijom specifičnih ciljeva:\n1.\tPodrška razvoju održivog nautičkog turizma u BP regionu kroz adekvatno planiranje,\n2.\tPromocija održivog nautičkog turizma kao deo međunarodnog turističkog proizvoda na Dunavu i umrežavanje sa Dunavskim zemljama, 3.\tPromocija održivog korišćenja i upravljanja Dunavom u sektoru turizma.\nOčekivani rezultat je izrađena Studija izvodljivosti kao osnovni dokument za sistematsku pripremu raznih infrastrukturnih i turističkih projekata koji će povećati plovnost i korišćenje Dunavskog plovnog puta, poboljšati dostupnost turističkih lokaliteta i prirodnih atrakcija, poboljšati ukupnu turističku ponudu i promociju održivog upravljanja Dunavom. Projekat takođe predviđa i unapređenje komunikacije i saradnje sa svim relevantnim nacionalnim i međunarodnim institucijama i organizacijama, sa ciljem većeg povezivanja u oblasti nautičkog turizma, kao i pripremu Akcionog plana i baze projektnih ideja. Projekat predviđa uključivanje lokalnih aktera koji svojim poslovnim aktivnostima doprinose održivom razvoju, razvoju turizma i razvoju turističke i druge infrastrukture, kao i svih zainteresovanih strana. Više o TAF-DRP: http://www.danube-capacitycooperation.eu/pages/taf-drp-2\nZahvaljujući podršci Fondacije za otvoreno društvo, Srbija, Regionalna razvojna agencije “Braničevo-Podunavlje” započela je implementaciju projekta “Evropeizacija lokalnih politika u oblasti ruralnog razvoja”. Projekat se realizuje na teritoriji regiona Braničevo-Podunavlje, a predviđeno je da traje do 30. jula 2016. godine. Evropska komisija je 20. januara 2015. godine usvojila Program predpristupne pomoći za ruralni razvoj Republike Srbije za programski period 2014. - 2020. godine (IPARD II) i za njegovu realizaciju opredelila ukupno 175 miliona evra. Cilj IPARD II Programa je da doprinese povećanju produktivnosti i konkurentnosti poljoprivrednog sektora, njegovom usklađivanju sa standardima EU, prilagođavanju zahtevima domaćeg i inostranog tržišta, kao i diversifikaciji i razvoju ekonomskih aktivnosti i poboljšanju kvaliteta života u ruralnim sredinama.\nPored neophodnih reformi i usklađivanja politika, pravnog i institucionalnog okvira u ovoj oblasti na nacionalnom nivou, neophodno je unapređenje kapaciteta svih ključnih aktera na lokalnom i regionalnom nivou, u smislu jasno identifikovanih potreba i razvojnih prioriteta u ovoj oblasti, kao i veće informisanosti, znanja i poboljšane saradnje svih zainteresovanih. U tom smislu, Projekat predviđa uključivanje kreatora lokalnih politika i zaposlenih u lokalnim samoupravama, organizacija civilnog društva i vlasnika poljoprivrednih gazdinstava, predstavnika zadruga, preduzetnika i MSP koji svojim poslovnim aktivnostima doprinose ruralnom razvoju, kao i svih zainteresovanih strana. Jedan od ciljeva projekta takođe predviđa i unapređenje komunikacije i saradnje sa svim relevantnim nacionalnim institucijama i organizacijama, sa ciljem većeg učešća lokalnih i regionalnih aktera u kreiranju nacionalnih politika i procesu pregovaranja sa EU u oblasti ruralnog razvoja.\nViše informacija o projektu: OVDE. POZIV MSP ZA PRISUSTVOVANJE BESPLATNOJ OBUCI NA TEMU RAZVOJA ELEKTRONSKOG POSLOVANJA\nProjekat „Razvoj elektronskog poslovanje“ koji finansira Evropska unija, i Regionalna razvojna agencija „Braničevo-Podunavlje“ pozivaju zainteresovane predstavnike malih i srednjih preduzeća sa teritorije regiona Braničevo-Podunavlje, da se prijave za prisustvovanje jednodnevnoj besplatnoj obuci na temu razvoja elektronskog poslovanja.\nViše informacija o samoj obuci i o načinu prijavljivanja u Pozivnom pismu i Agendi. Više o samom projektu i temi obuke možete pročitati u Lifletu i BrošuriBrošuri.\nU okviru redovnih aktivnosti sprovođenja Standardizovanog seta usluga za MSPP na području Braničevsko-Podunavskog Regiona, održane su dve promocije Javnih poziva. U četvrtak 6. avgusta, u saradnji sa Opštim udruženjem preduzetnika iz Smedereva, u prostorijama udruženja i u petak 7. avgusta u prostorijama udruženja URBO Požarevac. Javni pozivi su objavljeni u okviru programa podrške daljem razvoju konkurentnosti MSPP i zadruga u 2015. godini. Program sprovodi Nacionalna agencija za regionalni razvoj, a preko akreditovanih regionalnih razvojnih agencija. Ukupno je bilo prisutno pedesetak privrednika iz Regiona. Privrednici su mogli da čuju propozicije Javnih poziva na kojima mogu da apliciraju za nepovratna finansijska sredstva, kao i da postavljaju pitanja vezano za iste. Javni pozivi Razvoj konkurentnosti i Žensko preduzetništvo otvoreni su do 19. avgusta. Pozivamo sve zainteresovane da više informacija pronađu na našem sajtu, kao i da nam se obrate telefonom ili mailom.\nAkreditovana Regionalna razvojna agencija „Braničevo-Podunavlje“ doo\nPožarevac, Stari korzo 30/3\nPredstavnici Regionalne razvojne agencije „Braničevo-Podunavlje“, su od 06.-20. juna, 2015. godine, boravili u Japanu. Ova studijska poseta odvijala se u okviru programa „Uspostavljanje i promocija mentoring usluge za MSPP u zemljama Zapadnog Balkana – Srbija, Bosna i Hercegovina i Crna Gora“, a u organizaciji JICA – Japan International Cooperation Agency (Japanske agencije za međunarodnu pomoć i saradnju). Tema ovogodišnje posete bila je Upravljanje proizvodnjom, a učesnici su imali priliku da obiđu 10 MSP koje uspešno implementiraju 5S i Kaizen modele upravljanja proizvodnjom, kao i da odslušaju niz predavanja vezanih za Japanske metode i alate primenjene u praksi.:\nStečena znanja učesnici će koristiti u okviru programa Mentoring za 100 MSPP u RS, koji se svake godine sprovodi u organizaciji Nacionalne agencije za regionalni razvoj i Ministarstva privrede Republike Srbije, a na teritoriji čitave Republike. Projekat „Upravljanje imovinom - korist za sve" izabran za najbolji projekat EU EXCHANGE 4 GRANT ŠEME\n1.\tZAŠTITA ŽIVOTNE SREDINE - Upravljanje otpadom\n2.\tLOKALNI EKONOMSKI RAZVOJ - Upravljanje imovinom i Poljoprivredna poslovna saradnja\n3.\tSOCIJALNA ZAŠTITA - Usluge socijalne zaštite za stariju populaciju U okviru 2. Kategorije, Lokalni ekonomski razvoj, pobedio je projekat „Upravljanje imovinom – korist za sve“ koji je pripremila Regionalna razvojna agencija „Braničevo-Podunavlje“ doo, a po oceni komisije vrlo uspešno implementirao Grad Požarevac u partnerstvu sa opštinama Velika Plana, Veliko Gradište, Golubac, Petrovac na Mlavi, Kučevo i Žagubica. Da podsetimo, projekat je imao za cilj evidentiranje i upis prava javne svojine sa teritorije partnerskih opština, uspostavljanje jedinstvene baze podataka, povećanje transparentnosti u korišćenju imovine, unapređenje lokalnog ekonomskog razvoja i podsticaj preduzetništva, kao i podizanje na najviši nivo upravljanje imovinom grada i partnerskih opština u skladu sa Zakonom o javnoj svojini. Ukupna vrednost projekta je 219.147, 90 eura.\n1.\tProjekat „Upravljanje imovinom - korist za sve", koordinator Grad Požarevac, u kategoriji - LOKALNI EKONOMSKI RAZVOJ\n2.\tProjekat „Bez divljih deponija", koordinator Opština Bajina Bašta, u kategoriji - ZAŠTITA ŽIVOTNE SREDINE\n3.\tProjekat „Izgradnja održivih usluga, poslova i organizacija", koordinator Opština Žabari, u kategoriji - SOCIJALNA ZAŠTITA XVI sednica Skupštine RRA BP\nDana, 18.02.2015. u prostorijama Udruženja Roma Braničevskog okruga održana je obuka za potencijalnekorisnike malih grantova koje dodeljuje HELP organizacija, radi započinjanja sopstvenog biznisa. Obuka jebila organizovana u saradnji sa HELP-om I realizovana od strane RRA “Braničevo-Podunavlje” d.o.o.Obzirom da je u pitanju bila jednodnevna obuka, prilagođena je potrebama polaznika te su pruženeinformacije u okviru pravnog aspekta poslovanja, finansijskog menadžmenta, marketinga I prodaje, kao Iinstrukcija prilikom sastavljanja biznis plana.. Sveopšti utisak polaznika, potvrđen kroz evaluaciju same obuke, je pozitivan. Polaznici smatraju da su naneke teme osvežili svoja postojeća znanja, dok su kod drugih dobili dosta kvalitetnih informacija.\nHelp-Hilfe zur Selbsthilfe e.V. je nemačka nevladina humanitarna organizacija. Help misija u RepubliciSrbiji je prisutna od novembra 1999. obezbeđujući socijalno-ekonomsku pomoć za ugroženostanovništvo-izbegla lica, interno raseljena lica i romsko stanovništvo. Glavni projekti koje Help sprovodiu Srbiji fokusiraju se na sledeće sektore: * programi socio-ekonomske podrške i razvoj mikro-preduzeća putem podrške dohodovnimaktivnostima\nZa nama je još jedna poslovna godina. Želeli bismo da sa vama podelimo naše utiske i poslovne rezultate.. Obzirom na prolećne poplave i opštu situaciju u zemlji, donošenje uredbi i programa Vlade RS, a koji se tiču Regionalnih razvojnih agencija, su kasnili u odnosu na predviđeno, tako da prve aktivnosti nisu krenule pre juna.\nOdmah se krenulo sa sklapanjem Ugovora sa osnivačima, koji su bili neophodan preduslov za predavanje zahteva za akreditaciju RRA BP. Svi potrebni ugovori su sklopljeni u najkraćem mogućem roku, te su se već početkom juna stekli uslovi da Regionalna razvojna agencija „Braničevo-Podunavlje“ bude akreditovana od strane Ministarstva privrede i Nacionalne agencije za regionalni razvoj (NARR), za sprovođenje programa regionalnog razvoja na teritoriji Regiona koji pokriva. Na ovaj način je Region najzad dobio mogućnost da ravnopravno učestvuje u svim programima Vlade, a privrednici iz regiona da koriste izvore finansiranja, kao i stručnu konsultantsku pomoć. Slika 1: direktor Nacionalne agencije za regionalni razvoj, Miloš Ignjatović, uručuje Akreditaciju Nadi Kokot, direktorki RRA „Braničevo-Podunavlje“ na 15. sednici Skupštine osnivača RRA BP\nU nastavku je pregled aktivnosti akreditovane RRA BP, vezano za sprovođenje standardizovanog seta usluga (SSU) u 2014. godini. Jedna od osnovnih aktivnosti u okviru SSU, jeste sprovođenje obuka. Obuke se generalno dele na one namenjene početnicima u poslovanju, dakle osobama koje tek planiraju da otpočnu samostalan posao i na one namenjene predstavnicima malih i srednjih preduzeća i preduzetnicima. Sertifikat koji polaznici dobijaju nakon odslušane trodnevne Obuke za početnike u biznisu, neophodan je preduslov kod apliciranja za sredstva za samozapošljavanje koja daje Nacionalna služba za zapošljavanje.\nPored toga, održano je ukupno 8 promotivnih aktivnosti u Regionu, sa ciljem promocije javnih poziva, kao i promocije preduzetništva među učenicima završnih godina dve srednje i Visoke tehničke škole strukovnih studija u Požarevcu. Na ovim promocijama ukupno je bilo prisutno preko 120 učenika i studenata. Pružen je i veliki broj informacija, lično i putem e-maila, o aktuelnim pozivima i programima, osmišljena su i urađena 3 Info lista na aktuelne privredne teme, a za 14 firmi iz regiona urađene su savetodavne usluge, bilo putem provere stanja u poslovanju, izrade biznis ili marketing plana.\nSlika 3: Promocija preduzetništva za učenike završnih godina VTŠSS Požarevac Slika 4: Promocija preduzetništva za učenike završne godine Ekonomske škole u Požarevcu\nKako je ranije bilo najavljeno na našem sajtu, u mesecu Novembru su organizovana još dva Info dana u cilju promocije preduzetništva I preduzetničke kulture. Info dani su organizovani u saradnji sa Politehničkom školom i srednjom Ekonomskom školom iz Požarevca, tokom jednočasovnog druženja sa đacima, zaposleni u RRA BP su prezentovali mogućnosti započinjanja sopstvenog biznisa, kao i moguće usluge koje pruža RRA BP početnicima u biznisu i postojećim malim i srednjim preduzećima i preduzetnicima. Studeti su takođe kroz polučasovni film pod nazivom „Da pokrenete, rastete i uspete u malom biznisu-Zajednički cilj“ upoznati sa trenutnim stanjem preduzetništva u zemlji kao i primerima dobre prakse započinjanja sopstvenog biznisa.\nU cilju promocije preduzetništva i preduzetničke kulture, Regionalna razvojna agencija „Braničevo-Podunavlje“ doo je u prethodnom mesecu organizovala dva Info dana namenjena studentima završnih godina. Oba događaja su organizovana u saradnji sa Visokom tehničkom školom strukovnih studija u Požarevcu.. Tokom jednočasovnog druženja sa studentima, zaposleni u RRA BP su prezentovali mogućnosti započinjanja sopstvenog biznisa, kao i moguće usluge koje pruža RRA BP početnicima u biznisu i postojećim malim i srednjim preduzećima i preduzetnicima. Studeti su takođe kroz polučasovni film pod nazivom „Da pokrenete, rastete i uspete u malom biznisu-Zajednički cilj“ upoznati sa trenutnim stanjem preduzetništva u zemlji kao i primerima dobre prakse započinjanja sopstvenog biznisa.\nZa mesec Novembar su planirana još 2 Info dana za učenike završnih godina srednjih škola. Info dani će biti organizovani u saradnji sa Politehničkom školom i srednjom Ekonomskom školom iz Požarevca.\nU okviru programa Standardizovanog seta usluga za mikro, mala i srednja preduzeća i preduzetničke radnje u 2014. godini, organizovani su B2B (Business-to-business) i B2I (business-to-individual) sastanci iz oblasti informacionih tehnologija, obnovljivih izvora energije, metaloprerađivačke industrije, mašinske industrije, energetske efikasnosti, građevinske industrije, kreativne industrije i inovacionih usluga koje se održavaju u okviru Belgrade Venture Foruma u Beogradu. U prilogu se nalazi poziv sa više informacija. Za sve dodatne informacije možete kontaktirati kolegu iz Nacionalne agencije za regionalni razvoj, Tešić Sinišu, sinisa.tesic@narr.gov.rs, 011/2060864\tPoziv možete preuzeti OVDE Dana 15. oktobra 2014. godine,\nu Skupštinskoj sali opštine Kučevo, sa početkom od 18,00 časova, održan je sastanak između preduzetnika i vlasnika preduzeća iz opštine Kučevo, predsednika opštine, g-dina Novice Janoševića i predstavnika Akreditovane Regionalne razvojne agencije „Braničevo-Podunavlje“. Održane su dve prezentacije, na temu prednosti udruživanja i na temu državne pomoći MSPP sektoru u Srbiji. Cilj sastanka je bio da se privrednici detaljno informišu o programima i mogućnostima za konkurisanje za bespovratnu finansijsku pomoć, koju država pruža, kao i da im se ukaže na prednosti koje donosi udruživanje. Odaziv je bio znatan, Skupštinska sala je bila popunjena do poslednjeg mesta, a sastanak je protekao konstruktivno i radno. Kao rezultat, privrednici su predložili da se sledeći sastanak održi u skorije vreme, a na njemu će biti preduzeti prvi konkretni koraci ka osnivanju udruženja preduzetnika.\tMINISTARSTVO POLJOPRIVREDE I ZAŠTITE ŽIVOTNE SREDINE -- Novi podsticaji -- Ovim pravilnikom bliže se propisuju vrste podsticaja za podršku investicijama u primarnu poljoprivrednu proizvodnju, uslovi i način ostvarivanja prava na podsticaje, kao i maksimalni iznosi podsticaja po korisniku i po pojedinoj vrsti mere. Primarna poljoprivredna proizvodnja, u smislu ovog pravilnika, jeste:\t1) Primarna proizvodnja biljnih kultura, i to:\t(1) žitarica,\t(2) industrijskog, aromatičnog i lekovitog bilja,\t(3) povrća,\t(4) voća,\t(5) grožđa,\t(6) cveća;\t2) primarna stočarska proizvodnja, i to:\t(1) proizvodnja mleka (kravljeg i kozijeg),\t(2) proizvodnja mesa (tov junadi, tov u sistemu „krava-tele”, proizvodnja prasadi za tov, odgoj ovaca i živine radi proizvodnje mesa),\t(3) proizvodnja konzumne ribe,\t(4) proizvodnja meda i drugih pčelinjih proizvoda.\nPodsticaji obuhvataju podršku programima koji se odnose na investicije u poljoprivredi za unapređenje konkurentnosti i dostizanje standarda kvaliteta, i to:\t1) programu za podršku investicijama u primarnu proizvodnju biljnih kultura;\t2) programu za podršku investicijama u primarnu stočarsku proizvodnju.\nPravo na podsticaje, pod uslovima utvrđenim ovim pravilnikom, ima:\n* fizičko lice – nosilac registrovanog komercijalnog porodičnog poljoprivrednog gazdinstva;\n* preduzetnik; pravno lice (privredno društvo i\n* zemljoradnička zadruga) i\n* srednja škola (koja ima rešenje o verifikaciji ministarstva nadležnog za poslove obrazovanja za obrazovni profil u području rada poljoprivreda, proizvodnja i prerada hrane).\nZahtev za korišćenje podsticaja podnosi se ministarstvu nadležnom za poslove poljoprivrede – Upravi za agrarna plaćanja (Hajduk Veljkova 4-6, 15000 Šabac), do 1. novembra 2014. godine.\nPravilnik možete preuzeti OVDE Promocija Programa podrške jačanju regionalne konkurentnosti u 2014. godini i Programa podrške realizaciji mera od regionalnog i lokalnog značaja u 2014. godini Požarevac, 23. septembar 2014. godine. Regionalna razvojna agencija “Braničevo-Podunavlje” doo predstavila je danas Program podrške jačanju regionalne konkurentnosti u 2014. godini i Program podrške realizaciji mera od regionalnog i lokalnog značaja u 2014. godini koje realizuje Ministarstvo privrede, Sektor za regionalni razvoj. Predstavljanje je bilo održano u prostorijama Regionalne razvojne agencije “Braničevo-Podunavlje”, Ul. Stari korzo 30/3 Požarevac, sa početkom u 12 časova.\nPrisutne je pozdravila direktorka Regionalne razvojne agencije “Braničevo-Podunavlje”, gospođa Nada Kokot, a nakon toga su zaposleni u agenciji govorili o Programima, uslovima Javnog poziva, načinu prijavaljivanja i ostalim detaljima Programa, a prisutni su imali priliku da postavljaju pitanja vezana za realizaciju ovih Programa.\nProgram podrške jačanju regionalne konkurentnosti u 2014. godini se sastoji od dve Mere i to: Mera povećanja regionalne i lokalne konkurentnosti i Mera sufinansiranja učešća ARRA u realizaciji regionalnih projekata.\nI Mera povećanja regionalne i lokalne konkurentnosti je namenjena privrednim društvima koja posluju u okviru sektora C, oblast od 10 do 33, prema Uredbi o klasifikaciji delatnosti i koja su prema Zakonu o računovodstvu razvrstana kao srednja preduzeća. Budžet ove Mere je 10.000.000 dinara. Sredstva se mogu koristiti za:\na)\tSufinansiranje infrastrukturnih troškova – građenja, dogradnje, adaptacije, investicionog održavanja objekata srednjeg privrednog društva za potrebe usklađivanja sa zahtevima stadarda za proizvod (npr. CE, HACCP, ISO 16949, KOSHER i dr.)\nb)\tSufinansiranje troškova razvoja novog proizvoda\nSredstva se dodeljuju u maksimalnom iznosu od 1.000.000 dinara bez PDV-a.\nII Mera sufinansiranja učešća ARRA u realizaciji regionalnih projekata je podrška Akreditovanim regionalnim razvojnim agencijama (ARRA) za sufinansiranje učešća u projektima od značaja za regionalni i loklani razvoj koji se finansiraju iz domaćih i međunarodnih izvora, kao i za unapređenje međuopštinske, međuregionalne, prekogranične i međunarodne saradnje. Pravo na korišćenje bespovratnih sredstava imaju isključivo ARRA.\nProgram podrške realizaciji mera od regionalnog i lokalnog značaja u 2014. godini se sastoji od dve mere i to: Mera sufinansiranja učešća jedinica lokalne samouprave u realizaciji regionalnih i lokalnih projekata i Mera sufinansiranja godišnje članarine jedinica lokalne samouprave za rad i poslovanje ARRA.\nI Mera sufinansiranja učešća jedinica lokalne samouprave u realizaciji regionalnih i lokalnih projekata je namenjena jedinicama lokalne samouprave za sufinansiranje učešća u projektima od značaja za regionalni i lokalni razvoj koji su odobreni od domaćih ili međunarodnih donatora, kao i za unapređenje međuopštinske, međuregionalne, prekogranične i međunarodne saradnje. Budžet ove mere je 20.000.000 dinara. Projekti od značaja za regionalni razvoj koji su predmet sufinasiranja su:\n1)\tRazvoj i unapređenje poslovne infrastrukture (industrijske zone, industrijski parkovi, biznis inkubatori), uključujući i osnovnu infrastrukturu koja doprinosi razvoju poslovne infrastrukture (prilazni put, komunalna infrastruktura i sl.)\n2)\tProjekti koji doprinose stvaranju povoljnih uslova za poslovanje, otvaranje malih i srednjih preduzeća, povećanje zaposlenosti, inovativnosti i konkurentnosti, povoljšanje poslovne i investicione klime\n3)\tRegeneracija brownfield lokacija\n4)\tUspostavljanje i/ili unapređenje međuopštinske saradnje\n5)\tProjekti javno-privatnog partnerstva\n6)\tUrbano-ruralni projekti\n7)\tPoboljšanje opštinskih usluga kroz unapređenje servisnih centara za građane i privredu\nSredstva se dodeljuju u maksimalnom iznosu od 2.500.000 dinara.\nII.\tMera sufinansiranja godišnje članarine jedinica lokalne samouprave za rad i poslovanje ARRA je namenjena jedinicama lokalne samouprave za sufinansiranje godišnje članarine za rad i poslovanje ARRA. Pravo na korišćenje sredstava u okviru ove Mere imaju JLS koje su svrstane u treću i četvrtu grupu razvijenosti i devastirana područja na osnovu akta Vlade kojim se utvrđuje jedinstvena lista razvijenosti regiona i JLS. Budžet ove Mere je 20.000.000 dinara. Sufinansiranje se vrši na sledeći način:\n1)\tU iznosu od 25% godišnje članarine za jedinice lokalne samouprave razvrstane u treću grupu po stepenu razvijenosti\n2)\tU iznosu od 50% godišnje članarine za jedinice lokalne samouprave razvrstane u četvrtu grupu po stepenu razvijenosti\n3)\tU iznosu od 75% godišnje članarine u devastiranim područjima.\nOvo je jedna od mera I programa koja sprovodi ARRA “Braničevo-Podunavlje“ doo, sa ciljem ravnomernog regionalnog razvoja.\nZa sve dodatne informacije možete se obratiti Agenciji na mail office@rra-bp.rs\nAktivnosti tokom jula 2014. godine Tokom meseca jula, 2014. godine, Regionalna razvojna agencija „Braničevo-Podunavlje“ je, odmah nakon dobijanja Akreditacije od strane Nacionalne agencije za regionalni razvoj i Ministarstva privrede RS, započela aktivnosti u sprovođenju Standardizovanog seta usluga, kao i ostalih programa koje Akreditacija podrazumeva. Tokom jula održane su dve obuke: Obuka za početnike u biznisu – Start up obuka i Obuka u pripremi za jedinstveno Evropsko tržište. Ukupan broj polaznnika bio je 23.Pored toga, održana je promocija Programa podrške razvoju konkurentnosti MMSP i zadruga u 2014. godini, kao i čitavog Standardizovanog seta usluga, 19.jula u Velikom Gradištu.Izrađen je i jedan predlog projekta na aktuelni poziv Kancelarije za ljudska i manjinska prava: Konkurs za projekte udruženja radi unapređenja položaja i statusa Roma u Republici Srbiji. Projekat nosi naziv „Razvoj preduzetničkog duha mladih Romkinja i Roma u Braničevsko-Podunavskom regionu sa fokusom na samozapošljavanje“, vodeći partner je Savez romskih nevladinih organizacija „Smederevski forum“ iz Smedereva, a partneri su Udruženje Roma Braničevskog okruga iz Požarevca i Društvo ROM Veliko Gradište. Petak, 18. jula 2014. godine U Velikom Gradištu, održana je promocija Javnog poziva za dodelu bespovratnih sredstava u okviru Programa podrške konkurentnosti MSPP i zadruga u 2014. godini. Program inače sprovodi Nacionalna agencija za regionalni razvoj u saradnji sa Akreditovanom Regionalnom razvojnom agencijom „Braničevo-Podunavlje“. Promociji su prisustvovali privrednici iz Velikog Gradišta i okoline. Utorak, 01. jula 2014. godineObaveštavamo sve poslovne partnere da je 30. juna 2014. godine, RRA „Braničevo-Podunavlje“ doo, Požarevac, potpisala ugovor o Akreditaciji sa Nacionalnom agencijom za regionalni razvoj. Ovim se svrstala u red Akreditovanih RRA, čime se stiču uslovi za sprovođenje programa i projekata Vlade i Ministarstva privrede na teritoriji Braničeva i Podunavlja. Prva akreditacija se izdaje na period od dve godine, a svaka naredna na period od 5 godina. RRA „Braničevo-Podunavlje“ u procesu AkreditacijeRegionalna razvojna agencija „Braničevo-Podunavlje“ doo, Požarevac je u četvrtak, 5. juna 2014. godine predala svu potrebnu dokumentaciju na uvid i razmatranje komisiji za akreditovanje Regionalnih razvojnih agencija, a preko Nacionalne agencije za regionalni razvoj. Prilikom prijema dokumentacije, konstatovano je da su ispunjeni svi zakonski uslovi, a rešenje će doneti komisija. Proces traje najduže 30 dana. Copyright © 2014. Regionalna razvojna agencija "Braničevo-Podunavlje" d.o.o.


Autor Tema: Da li ste za ulazak Srbije u NATO? (Pročitano 21313 puta)\nDa li ste za ulazak Srbije u NATO?\n« poslato: 17.09.2007. 20:56:11 »\n« Odgovor #1 poslato: 17.09.2007. 21:10:43 »\nNaravno da nisam. I to zbog onoga shto se dogodilo 1999. god.\n« Odgovor #2 poslato: 17.09.2007. 21:25:28 »\nnisam za ulazak u ovom trenutku, ali ova rasprava je suluda jer smo mi daleko od standarda koje postavlja nato za ulazak u ovaj savez ... a sa druge starne deluje mi onespokojavajuce da mi jedini u okruzenju ne budemo clanice tog saveza... stavrno smo u usranoj spoljnopolitickoj poziciji ... ako bi nas pustili ne bi mi smetao ovaj status prividnog partnera nato-a, ali nisu oni od juce... mnogo toga ne prirodnog nam se namece sa zapada tako da sam iziritiran njihovim stavovima...\n« Odgovor #3 poslato: 17.09.2007. 21:37:28 »\n""NATO ne želi da ostavi Srbiju"\nGeneralni sekretar NATO-a smatra da NATO ne može da dozvoli luksuz da Srbiju ostavi van evroatlantskih integracija. Jap de Hop Shefer smatra da NATO ne može sebi da dozvoli taj luksuz, izjavio je portparol NATO-a Džejms Apaturaj.\n"Jap de Hop Shefer smatra da je Srbija veoma važna, ako ne i najvažnija zemlja u regionu", rekao je Apaturaj i dodao da je prezentacioni dokument Beograda za Partnerstvo za mir pružio NATO-u ohrabrenje da se to neće desiti.\nNa pitanje da li NATO želi Srbiju u svom članstvu, Apaturaj je rekao da to zavisi od svake zemlje u evroatlantskom prostoru, ali da Shefer veruje da su evroatlantske integracije jedini način za postizanje dugoročnog mira i stabilnost na zapadnom Balkanu.\n"Ako Srbija želi u NATO, za nas je to u redu, mi imamo proceduru i mehanizme kako da to realizujemo. Ako ne želi, i to je u redu. Ima mnogo zemalja u Evropi koje nemaju ambicije da postanu članice NATO-a, Austrija, na primer", dodao je Apaturaj za Večernje novosti.\n"Istina je i da dobar deo populacije u Srbiji doživljava negativno NATO zbog onog što se dogodilo i zato smo laka meta za napad. Ali, u budućnosti Srbiju vidimo u našoj porodici", dodao je Apaturaj. "\n« Odgovor #4 poslato: 17.09.2007. 21:56:32 »\nJa sam odma glaso, znate moj stav. Ali da ne bude da nisam ispostovo svoj zahtev za obrazlozenjem evo...\nZnaci, dovoljno mi je samo ono iz 1999. pa da ne zelim da imam nista s njima. Znaci, trebalo bi da bude neki cunami koji bi doso do uzica u najmanju ruku, pa da NATO prizvan u pomoc izvede uspesnu operaciju spasavanja i debelo se zalozi, pa da ramzislim onda mozda drugacije, inace jok...\nInace razlozi su:\n- NATO je vojni savez, a to mislim da nam nesto i nije potrebno. Ako vec ne mozemo da posaljemo vojsku na nasu teritoriju, ne vidim interes da je saljemo ni negde van nje.\n- Trece, da ne kazem sto NATO podrazumeva razmestanje americkih vojnika na nasu teritoriju, sto isto ne bi mogo da podnesem ako nista zbog 1999. Ali pazite, ne multinacionalnih snaga, one idu na ratna zarista, ovo su iskljucivo americke baze!\n- To suzava izbor oruzja koje nasa vojska moze da kupi. Znaci, morali bi da prihvatimo cak i neko losije oruzje sa zapada samo zato sto su nam oni partneri a ne zato sto je kvalitetnije. I da ga platimo posteno naravno.\n- NATO podrazumeva dolazak americkih strucnjaka za obuku nasih kadrova, a cemu? Za rat u pustinji? Kojoj pustinji? i sta mi ima od njih da naucimo? Mi ovde zivimo, imamo drugaciju viziju odbrane i ako nista, imamo duzu vojnu tradiciju nego oni, kad smo se mi bili sa austrougarima oni nisu ni znali sta je vojska. Ukratko, obucavali bi nas kako njima da branimo guzicu od rusa, a ne znam sta ce nam to. Oni i ruje ako zarate, nama nema te nema spasa, tako da, bolje da se obucavamo za ono zasta nama treba, a to je borba protiv terorizma i separatizma a ne svrgavanje diktatora i uterivanje "demokratije" na svaki moguci nacin.\npo meni, mi samo da se popravimo u ocima sveta, da ne izgledamo ko neke siledzije uvek, da ojacamo ekonomski da mozmo da se naoruzamo kako valja, i onda nam niko nista nece reci ako pojacamo snage na jugu srbije, ili uletimo helikopterima do pola albanije u odmazdi ka teroristima. Kako turci i izraelci?\n« Odgovor #5 poslato: 17.09.2007. 22:03:51 »\nzaboravljas da su turci u nato-u i tradicionalni saveznici amera, a o izraelu necu da trosim reci...ali se slazem sa tobom jer americki vojnik bi me jezivo iritirao na ulicama naseg grada...\nevo jedna pricica, vracam se ja iz novog sada i fura voz negde pred zemun poljem kada ono ogromna vozna kompozicija nato trupa na pruzi, stoji, na vagonima okolpni transporteri, dzipovi svasta nesto prekriveno maslinasto zelenom ciradom, i na kraju vagoni sa vojnom posadaom, italijani, i ne mogah da istrpim da im ne pokazem srednji prst, jbg ipak su nas bombardovali i sve to... a oni se smeju i masu nekim ribama...heheh italijani...\n« Odgovor #6 poslato: 17.09.2007. 22:05:13 »\nPa to je istina, ali verujem da mi i mi tako mogli da se bahatimo kad steknemo poverenje.\n« Odgovor #7 poslato: 17.09.2007. 23:02:46 »\nOvo je jako problematichna tema. U sushtini svodi se na to da se od dva zla izabere manje. Ne mozhemo (josh dugo, dugo vremena u NATO) a opet ne mozhemo ni protiv njih. Jedina dobra stvar je shto nisu sve zemlje u okruzhenju (josh uvek nisu) postale chlanice NATO-a.\nMislim da tenutno ne treba da udjemo u NATO, ali treba biti spreman da u sluchaju krajnje nuzhde to i uchinimo. Znachi treba prilagodjavati vojsku i tako to. Sto se tiche ucheshca nashih vojnika u stranim akcijama tipa "kauboji spashavaju svet" to mozhe, ali samo ako se i nama da neka naftna bushotina od plena...\nMislim da je jedino vazhno da smirimo domace usijane glave koje vode politiku tipa morash prvo u NATO da bi ushao u EU, jer ima chlanica EU koje nisu u NATO-u. Sa druge strane dokle god EU ne bude imala svoju sopstvenu vojsku ona ce biti manje-vishe marioneta USA pa nema neke preke potrebe ni tamo ici...\n« Odgovor #8 poslato: 17.09.2007. 23:08:50 »\nCitat: fon Manštajn 17.09.2007. 22:03:51\nzaboravljas da su turci u nato-u i tradicionalni saveznici amera\nUf, koliko daleko idemo u istoriju? Turska je u I sv. ratu bila na strani sila osovine, u drugom je bila "neutralna", celo njihovo tradicionalno savezništvo se svodi na potrebu Amera da drže baze u blizini bliskog istoka (nalazišta nafte).\nMi smo do '91 bili s Amerima "najbolji prijatelji" (da se ne izrazim drugačije). Ali kad se raspade SSSR, kome onda treba stabilna Jugoslavija i jaka JNA - udri, cepaj, lomi, sve do kulminacije u '99. E sad oće ponovo da budemo prijatelji, ccc, pa ko je ovde lud?\n« Odgovor #9 poslato: 17.09.2007. 23:09:50 »\nma super je bila ona islustracija nato-a kao priveska amerike... ucesec amerikanaca u nato je oko 65% ako se ne varam...\n« Odgovor #10 poslato: 17.09.2007. 23:11:23 »\nPa ja ne vidim zasto je izbor sa njima ili protiv njih, pa nemamo mi vise Sloba bre... i ne vidim da nam ikad mogu trebati. Mi smo mala zemlja i ne verujem da cemo sutra zaratiti protivu bugara ili hrvata jopet. Mozmo samo da se tucemo sa teroristima, a ne vidim da nam je za to potreban NATO. Bolje da se sto bolje povezemo sa okolnim drzavama po bilateralnom principu, cisto radi nase i njihove bezbednosti i protoka informacija. Ostalo je na kobrama i zandarmeriji.\n« Odgovor #11 poslato: 17.09.2007. 23:12:50 »\nna pocetku 2 svetskog rata, kraljevina jugoslavija je imala obimniju vojsku od USA bar u ljudstvu...tako da kada pricamo o amerikancima i istoriji odnosa sa njima razmatras period od kraja drugog svetskog kada su oni i stupili na scenu kao veliki igraci...\n« Odgovor #12 poslato: 17.09.2007. 23:13:49 »\nPa znam, ali nasa ratna istorija ide mnogo dalje od ww2 valjda.\n« Odgovor #13 poslato: 17.09.2007. 23:20:35 »\nnaravno ali tu nama neke specijalne interakcijae sa amerima\n« Odgovor #14 poslato: 17.09.2007. 23:24:04 »\nPa normalno, zato sto ih nije ni bilo, tad su jos bili na stupnju robovlasnickog drustva...\n« Poslednja izmena: 18.09.2007. 15:09:39 shadow » Sačuvana\n« Odgovor #15 poslato: 23.09.2007. 06:28:23 »\nCitat: shadow 17.09.2007. 23:11:23\nMi smo mala zemlja i ne verujem da cemo sutra zaratiti protivu bugara ili hrvata jopet. Mozmo samo da se tucemo sa teroristima, a ne vidim da nam je za to potreban NATO. Bolje da se sto bolje povezemo sa okolnim drzavama po bilateralnom principu, cisto radi nase i njihove bezbednosti i protoka informacija. Ostalo je na kobrama i zandarmeriji.\nVidim i shiptare i muslimane (ni)si stavio u spisak, a svi nas oni mnogo vole i zhele sve najbolje... Lepi snovi, nema shta...\n« Odgovor #16 poslato: 23.09.2007. 09:36:05 »\nBalkan je tako grozno podeljen, mislim na deo gde su Srbi nastanjeni, posle sukoba 90-tih,tako da su neki buduci regionalni ratovi i te kako predvidjeni, na zalost.A vrlo dobro se zna ko ce ih potpaliti, kada bude trebalo.A ovakvu Vojsku Srbije bi trebalo zameniti sa jednim ojacanim dobrovoljnim vatrogasnim drustvom, jer ona ne sluzi nicemu.\n« Odgovor #17 poslato: 23.09.2007. 09:59:00 »\nDa,tacno...na zalost!Ali vojska je sistematski unistavana,neprimetno,i polako.Od drine,pa do Valjeva,nema vise kasarni,ni vojske,sto je van svake pameti,jer je tu granica sa Bosnom.Da bi razumeo stanje u vojsci,moras da budes deo porodice,oficira.Na hiljade njih je ostalo bez posla,hiljade ih je penzionisano,a ostali su dobili prekomande.\nKasarna u Uzicu je sad prazna...\nZive kao podstanari,sa malim platama,a hoce u NATO!A tamo oficiri imaju lepe plate.Sa kojom tehnikom,bi u NATO?Sa krsevima starim 40 godina?\nI na kraju,setimo se teroristickih napada u Londonu,Madridu,i ostalim gradovima cije drzave imaju svoje jedinice po Iraku...Treba li nam jos i taj luksuz da navucemo bes islamista na vrat,ili cemo bez obzira na sve pohrliti u Irak,Avganistan...\n« Odgovor #18 poslato: 23.09.2007. 10:42:07 »\nto sto nema vojske u kasarni u uzicu, smatram da je pametan potez jer nigde u svetu kasarne nisu po centrima gradova kao sto je to slucaj kod nas... razloge netreba navoditi pitanje je sta bi se desilo da su 99 ipak resili da sruse kasarnu u krcagovu, bilo bi civilnih zrtava sigurno, tako da mi to ne smeta i to je pametno na kraju krajeva...\novde pisete kao da je postojao neko ko je radio protiv voske i zbog toga je ona propala, sto je apsurdno, kao sto su sve drzavene institucije, i ceo drustveni poredak uopste, dozivele sunovrat sistema vrednosti i propdale zbog nemastine na drzavnom nivou tako je u skaldu sa tim i vojska propadala zbog nedostatka finansija... a ti oficiri su poseban sloj ljudi, svaka cast pojedincima, ali samo kada ih vidim onako debel i zadrigle muka mi je, dok je vojska po kasarnama jela srgrepu oni su se lepo gostili i svi prebacili stotku u kilazi, imali su razne priviliegije i nisu prstom mrdali... daj bre sve to trba procistiti...\n« Odgovor #19 poslato: 23.09.2007. 11:08:26 »\nPo prvi put,mislim da nisi u pravu.Kasarna nije u centru grada,vec u Krcagovu,gde se nalazi i Prvi Partizan,fabrika oruzja,i ostale fabrike.Znaci,nije u centru.Dok je bilo vojske,tu je bilo i love za ove koji su im izdavali stanove.Ti ljudi su trosili svoj novac u ovom gradu.Zaposljavalo se mnogo ljudi pri vojsci,a svi oni izmestanjemi reorganizacijom,ostali su bez posla...\nTo sto su neki generali grabili sebi,dok su oficiri ostajali bez icega,treba shvatiti kao propust drzave,koja im je to dozvolila.\nOcigledno nisi obavesten,ali oficiri ne jedu sa vojskom,a i hrana vojsci nije tako losa..To pricaju bas ti koji srozavaj u ugled vec posrnule vojske.\nTih debelih nema vise u armiji.. penzionisani su i uzivaju u vojnim penzijama...A ovi ostali jedva prezivljavaju\n« Odgovor #20 poslato: 23.09.2007. 11:56:35 »\npa da li ima besmislenije ideje da vojni objekti budu pored fabrika oruzja, ili fabrika uopste?\na tu hranu u vojsci koja nije losa bih bas voleo da vidim.\n« Odgovor #21 poslato: 23.09.2007. 13:20:32 »\nSmatram da teorija o profesionalnoj vojsci , u principu, nije prakticna.Bolje obucene jedinice, da kazemo profesionalni vojnici, bi trebalo da u odredjenom trenutku obave odlucujuci preokret za nas , u pozitivnom smislu, ali niko ne moze znati sa kolikim gubicima?I da li ce se ti gubici povecavati sa produzavanjem sukoba, bez obzira na pozitivna dejstva koja te jedinice ostvaruju na terenu.Svi znaju da njihova brojnost ne moze biti velika.Pa kako onda popuniti tu prazninu u ljudstvu?Masovnost(optimalna) i dalje ostaje nezaobilazan faktor koji neko namerno zaobilazi.\nOcekivati da momci koji sluze sa krpom i metlom ozbiljinije uzmu ucesca u tako opasnim situacijama, ravno je apsurdu.Obavezno sluzenje vojnoga roka( sa oruzjem, jer je to logican pristup situaciji) bice ukinut za nekoliko godina i sta onda?\nNovoformirane vojne formacije imaju vrlo bezlicne nazive koji su daleko od bilo kakve veze sa ratnickom tradicijom srpskog naroda.Istorijske licnosti i slavne srpske divizije i pukovi koji su obelezili srpsku istoriju od Prvog srpskog ustanka pa do zavrsetka Velikog rata, nisu prisutne nigde u nazivima tih jedinica.(Sumadijska , Drinska , TImocka divizija, Uzicka vojska, Gvozdeni puk... npr.)Ne bih rekao da je to slucjano.Ipak Srbi najvecim delom popunjavaju Vojsku Srbije i ova drzava se jos uvek zove po nama kao izrazito vecinskom narodu.\nA NATO je uvek tamo gde treba sacuvati ulozeni kapital, tako da se necemo pitati nista oko toga kao i uvek\n« Poslednja izmena: 23.09.2007. 15:57:13 immigré » Sačuvana\n« Odgovor #22 poslato: 23.09.2007. 13:45:21 »\nСа Старлом се слажем по питању тога да је војска систематски уништавана. Е сад, питање је од кога. Ко је (или која држава, вероватно сумњате на Американце, ко други) крив за то уништење. Кад сам чуо да се касарна у Ужицу гаси, нисам могао да верујем. Па људи, ми смо близу западне границе, а немамо касарну. Па и да нисмо близу границе, 20-ак војника да брани град од 70000, па где је ту памет. Очигледно да некоме одговара такво стање наше војске. Тек ћемо да осетимо недостатак војске након што шиптари прогласе (наравно незаконито) независтност. Баш јуче сам гледао емисију оног ратног извештача са Косова, заборавих како се зове. Углавном каже да Американци финансирају и опремају шиптаре како би свим силама могли да одбране Косово након што нелегално прогласе независност. А чиме ћемо ми да одговоримо!? Па ми нећемо смети ни да присмрдимо граници. А најцрње би било да још као шлаг на торту уђемо у НАТО, који подржава независност Косова. Зар то аутоматски не значи да и ми то подржавамо?\nНајвише сам мрзео кад људи почну да причају како војна лица одлично живе, са не знам коликим платама. Не знам, можда неки баш високи чинови и имају одличне плате, али мој покојни отац, који је био заставник 1. класе, имао је неких 17-18 хиљада, а нпр. у Словенији би за исти чин добио 2000 евра. То је значи двоструко више од државног просека. То би чак и била ОК плата, да не морају да плаћају станарину (пошто поприличан број војних лица живи као подстанар), па честа сељења (моји родитељи су се нпр. селили 4-5 пута, а скоро сам упознао жену која се селила 11 пута, јер су избегли из Словеније па се вуцарали по разним прихватилиштима).\nМогао бих ја о овоме још подоста, али поприлично бих скренуо са теме. Све у свему, апсолутно сам против прикључења НАТО-у. С вером у Бога!\n« Odgovor #23 poslato: 23.09.2007. 14:51:23 »\nSer Boki zna o cemu pricam.Samo mi koji imamo,ili smo imali neko vojno lice u porodici,znamo kroz sta prolaze ti ljudi.\nAko je dobar potez iseliti vojsku iz UE,zasto je Martic trazio da se vrate?Ili da ostane bar koja jedinica...Zar je normalno da pogranicni krajevi nemaju vojsku?Ako jeste,priznacu da gresim.\nSada se nase jedinice zovu G4,G5..ili sta ja znam,ne razumem se u to.Uniforme lice na americke,i imaju plocice sa imenima.A plate?Sto rece Ser Boki,20 000,a nemaju ni svoje stanove.Super im je nema sta...\njeste besmisleno to sto je kasarna bila tu gde i vojna fabrika,ali besmislenije m ije to sto su ne znam koliko vojske nakrcali u mali gradic Gornji Milanovac...Sta se tamo brani?Fabrika eurokrema,ili serpi,sta ja znam...A i granica nije tu.\nSto se hrane tice,moram da kazem,(jer mi je clan porodice sto rece Ser Boki,zastavnik,)da hrane ima,a da razmazena derista koja ni kuci nemaju bolju hranu nece to da jedu.\nA da...bas me interesuje kako ce ovi stosluze vojsku po pozoristima,da odbrane sutra drzavu...Verovatno ce odigrati balet ,i time pobediti neprijatelja...\n« Odgovor #24 poslato: 23.09.2007. 21:26:55 »\nCitat: Starla 23.09.2007. 09:59:00\nSa kojom tehnikom,bi u NATO?Sa krsevima starim 40 godina?\nNasa vojna oprema je predvidjena skoro sva za otpad a plan je da ulaskom u NATO kupimo vojnu opremu od NATO-a i to po vec ustaljenom prinicpu da kupimo polovnu opremu od drugih clanica NATO-a koju oni zamenjuju savremenijom.\nCitat: fon Manštajn 23.09.2007. 10:42:07\nto sto nema vojske u kasarni u uzicu, smatram da je pametan potez jer nigde u svetu kasarne nisu po centrima gradova kao sto je to slucaj kod nas...\nNije stvar u tome. Vise uopste nema vojske, ni u gradovima ni van nje.\nCitat: immigré 23.09.2007. 13:20:32\nSmatram da teorija o profesionalnoj vojsci , u principu, nije prakticna.\nSAD u prinicpu imaju dobro reseno pitanej vojske. Kod njih je vojska profesionalna, osim u slucaju rata (sto znamo iz dugogodisnje americke istorije). Oni imaju vojsku i Nacionalnu gardu. Obe su profesionalne i dobrovoljne ali je sistem takav da ko se prijavi ima znacajne beneficije u drustvu, tako da su ljudi motivisani da se prijave u profesionalni sastav. E sad, i ucesce u profesionalnom sastavu nije onako kako mi to zamisljamo.\nSvako od njih odlazi na obuku i kada je zavrsi ima obavezu da u nekim periodima odlazi obicno na vikend na vezbe. Ti ljudi vode obican civilni zivot (sa raznoraznim povlasticama) ali su u sastavu vojnih jedinica. Pored civilnog, oni paralelno vode i vojni zivot koji se sastoji od svega sto vojsci sleduje ukljucujuci i napredovanje u sluzbi. Ko zeli, moze da se potpuno posveti vojsci.\nNa taj nacin imaju obucene ljude, koje mogu u bilo kom trenutku da pozovu, ako zatreba a opet ti ljudi imaju mogucnost da imaju potpuno normalan civilni zivot. Mnogi se na to odlucuju jer tako resavaju egzistencijalna pitanja.\nU nasem slucaju, ono sto je ocigledno, to je da mi moramo da imamo vojsku i to spremnu za moguce sukobe u lokalnom okruzenju.\nNe treba zaboraviti da na Kosovu i Metohiji imamo teroriste koji ce, cak i ako im bude ispunjena zelja o nezavisnosti od Srbije i dalje ostati ekstremno neprijateljski raspolozeni prema Srbiji i sa otvorenim namerma da od Srbije odvoje jos neke delove teritorije. Kakav god scenario da ispadne, mi cemo uvek imati problem sa Siptarim, sto na samom Kosovu i Metohiji, sto u juznim opstinama gde Siptari imaju veliki uticaj i podrsku u lokalnom stanovnistvu, koje je takodje neprijateljski orjentisano prema nasoj drzavi (kad kazem neprijateljski, mislim na nivo koji podrazumeva i veliku mogucnost oruzanih akcija protiv drzave, stanovnistva koje nije siptarske nacionalnosti i imovine).\nU Bosni i Hercegovini postoji takodje otvoreno neprijateljstvo prema Srbiji, koje se izmedju ostalog ima jasne teritorijalne pretenzije na one delove Srbije u kome ima muslimanskog stanovnistva. Muslimanski ekstremisti su takodje poklazali da su spremni da za ostvarenje svojih ciljeva primene i oruzanu pobunu, isto kao i Siptari.\nHrvatska nema neke teritorijalne pretenzije prema Srbiji ali otvoreno neprijateljstvo i sklonost da ga izraze oruzjem je ocigledno.\nOvakvu uslovi stvaraju dovoljno prsotora da se moze pretpsotaviti da je nekakav vojni napad na Srbiju moguc i da bi po svemu sudeci bio konvencionalan, sto znaci da je potrebno imati i konvencionalna sredstva da se na tako nesto odgovori.\nSrbija nema mogucnosti da se brani od brutalnih napada zemalja kao sto je SAD, jer se takvi napadi izvode sa tolikom vojnom silom i tehnologijom kojoj Srbija ne moze da parira pa da se cela posveti samo takvom cilju. Srbija je za takve situaciej primorana da potrazi zastitu u vojnom savezu sa nekim ko moze da na takve napade odgovori, odnosno, da svojom vojnom silom odvraca potencijalnog napadaca da napad uopste zapocne.\nMedjutim, za ove lokalne opasnosti, koje su izvesnije, Srbija mora biti vojino spremna da samostalno odgovori.\nStranica je napravljena za 0.224 sekundi sa 40 upita. (Pretty URLs adds 0.009s, 2q)


Prvo službeno predstavljanje kandidata iz Mostara\nPrvo službeno predstavljanje kandidata iz Mostara\nIzborni stožer Gradskog odbora Stranke demokratske akcije priredio je u sali „Megamarkta“ u Zaliku tradicionalno predstavljanje kandidata za predstojeće listopadske izbore svojim članovima, simpatizerima i gospodarstcenicima.\n''GO SDA Mostar tradicionalno prije izbora održi predstavljanje kandidata. Cilj je da se šire članstvo stranke, ljudi koji podržavaju stranku i uvijek su uz stranku, vide ko su ti ljudi, ko su kandidati. Ovo je jedan dobar vid, da se ljudi sa terena upoznaju s kandidatima, te da u narednom periodu imamo oslonac u izbornoj kampanji“ rekao je predsjednik GO SDA Mostar Salem Marić. „Stranka će uz pomoć članova, simpatizera i privrednika uvjerljivo pobijediti i na ovim izborima“, rekao je Marić.\nPredstavljeno je 25 kandidata GO SDA Mostar koji se nalaze na listama za sve nivoe vlasti od 56 kandidata koliko stranka predlaže iz Hercegovačko – neretvanske županije.\n„Ovo je prva službena aktivnost u okviru izborne kampanje, predstavljanje kandidata članovima, prijateljima, simpatizerima te razmjene mišljenja koje bi bile obaveze izabranih kandidata SDA nakon pobjede u listopadu. Čast mi je biti na čelu liste za Skupštinu HNŽ-a ali i velika je to odgovornost. SDA HNŽ je od svih postratnih izbora bila najjača probosanska stranka u županiji“, rekao je predsjedavajući Skupštine HNŽ-a Šerif Špago te dodao kako je HNŽ-a, za razliku od drugih županija, specifična županija. „Kao što je Mostar specifičan tako je specifičan i HNŽ i to prije svega zbog političkih neriješenih pitanja. Mnoge stvari zbog toga u županiji ne napreduju onom dinamikom kao što je u drugim županijama. Ipak i pored toga možemo biti zadovoljni učinjenim u ovom mandatu“ istaknuo je Špago.\nOn je rekao kako je HNŽ-a 2014. godine bila županija koji se mora zaduživati da bi isplaćivao osnovne obaveze.\n„Nije bilo ni razmišljanja o poticajima, povećanju stipendija, izgradnji infrastrukture i ulaganja u kapitalne objekte, a sada je to kanton koji redovno izmiruje sve obaveze, vraćamo stare dugove, ulažemo u kapitalne objekte. Prije četiri godine smo potencirali zakon o zaštiti porodice sa djecom kao jedan od ciljeva i danas imamo taj zakon. Uduplali smo broj djece stipendista, uduplali smo izdvajanja po zakonu o dopunskim pravima boraca, preko 100 djece poginulih boraca je zaposleno, a u narednom periodu prioritet je stimuliranje zapošljavanja djece šehida i drugih kategorija boračke populacije, kao i stimuliranje zapošljavanja mladih. Ove godine izdvojili smo više milijuna maraka za poticaje i to je urađeno sve odgovornim radom naših kadrova u Vladi i Skupštini“ rekao je Špago te zaključio da 'bez obzira što neki pokušavaju napraviti crno stanje, smatramo da je mandat 2014-2018 uspješan'.\n„Uz rješavanje određenih političkih pitanja, koja nisu riješena, mi možemo kanton dovesti u situaciju da je jedan od najboljih u FBiH“ rekao je on. Predsjedavajući Zastupničkog doma Parlamenta FBiH Edin Mušić je rekao kako je ovaj skup vrlo važan događaj za SDA u Mostaru. „Tradicionalno okupimo članove i simpatizere koji su sa nama više od dva desetljeća. Na ovaj način imaju priliku da na jednom mjestu vide sve kandidate. Želimo postaviti težišta za naše naredno četverogodišnje djelovanje. Mnoga pitanja upravo na ovaj način, u diskusiji sa ljudima, možemo da iskristaliziramo, ovo je snaga naroda“ rekao je Mušić.\nOn je istaknuo kako SDA Mostar zna koga je stavila na liste te da je izbor demokratski proveden po mjesnim odborima i kroz Općinske odbore i GO Mostar „Imamo jako kvalitetne kandidate, koji su obrazovani, stručni, odgovorni i kompetentni“ rekao je Mušić. Skupu je prisustvovalo više stotina članova, prijatelja i simpatizera SDA.


I Kirjos odao počast legendi: Protiv Nadala u Kobijevom dresu (FOTO) | Ostali sportovi\nI Kirjos odao počast legendi: Protiv Nadala u Kobijevom dresu (FOTO) | MONDOBA\nI Kirjos odao počast legendi: Protiv Nadala u Kobijevom dresu (FOTO) 0 Podijeli Podijeli na facebook Podijeli na twitter Podijeli na viber Pošalji na mail\n27.01.2020. / 10:45\nAutor mondo.rs 27.01.2020. / 10:45\nMladi teniser pred duel osmine finala Australijan Opena izašao i zagrijavao se u žutom dresu Lejkersa sa brojem osam\nCijeli sportski svijet žali i odaje počast Kobiju Brajantu, legendarnom košarkašu koji je zajedno sa ćerkom i još sedmoricom ljudi izgubio život u padu helikoptera u Kaliforniji.\nSelektor Crne Gore: Srbi, i dalje ste najbolji na svIJetu!\nU znak poštovanja i sećanja na jednog od najboljih košarkaša u istoriji i teniser Nik Kirjos na Australijan Openu se pojavio u Brajantovom dresu.\nKirjos je na meč osmine finala protiv Rafaela Nadala došao sa žutim dresom Los Anđeles Lejkersa na brojem osam koji je Kobi nosio tokom duge i uspješne karijere, a potom je odradio i cijelo zagrijavanje u njemu.\nTenis Australijan open Nik Kirjos Kobi Brajant


Autor Super User on 10 decembar 2013 . Posted in FULL ARTICLES\nUgovor sa Delegacijom EU u Srbiji zvanično je potpisan 27. novembra 2013. Ceremonija potpisivanja održana je u prostorijama „Radionice integracije“ u Beogradu, a govorili su Martin Kern, Šef sektora operacija i Aleksandar Đorđević, Odnosi sa javnošću i medijima u Delegaciji EU. Pored njih bio je prisutan i Nikola Bertolini iz Generalnog direktorata Evropske komisije za proširenje, kao i predstavnici Kancelarije za saradnju sa civilnim društvom.\nProjekat je inspirisan idejom da bi demokratski proces uključivanja organizacija civilnog društva (OCD) u ruralni razvoj doveo do veće efikasnosti, transparentnosti i okrenutosti ka uslugama u programiranju i sprovođenju regulative ruralnog razvoja u Srbiji. U skladu sa tim, projekat stremi ka tome da poboljša efektivnu saradnju sektorskih OCD koje se bave ruralnim razvojem i javne administracije, na polju programiranja i akreditacije IPA RD II Mere 202 „Priprema i implementacija lokalnih strategija ruralnog razvoja“.\nNajvažnije aktivnosti u okviru projekta biće:\nPodrška, saradnja i nadgledanje javne administracije u kritičnim fazama IPA RD II programiranja u Srbiji\nSveobuhvatna podrška javnoj administraciji u akreditaciji Mere 202 „Priprema i implementacija lokalnih strategija ruralnog razvoja“\nAktiviranje, osnivanje i profesionalizacija Mreže LAGova u Srbiji\nMentorski rad sa ciljem profesionalizacije menadžmenta i zaposlenih u LAGovima.\nU ove aktivnosti će biti uključeno 30 OCD koje se bave ruralnim razvojem iz Srbije, 20 potencijalnih LAGova, SEKO za sektor poljoprivrede i ruralnog razvoja, Ministarstvo poljoprivrede i zaštite životne sredine, i Regionalna Stalna radna grupa za ruralni razvoj (SWG).\nProjekat će sprovoditi Leader+ u saradnji sa tri partnerske organizacije civilnog društva: Agromreža, Mreža za ruralni razvoj Srbije i Eko Talas.


Burberry The Beat M edt 100ml - ParfemShop\nBurberry Burberry The Beat M edt 100ml\nThe Beat for Men je takođe stvaran po muzičkom spoju i doživljaju zvuka, mode, umetnosti, dizajna... Poenta je postiči koncept koji podstiče pokret, energiju, mladalački ton, koji donosi svež i urban ritam. Kreirali su ga parfimeri kuće International Flavours & Fragrances, Olivier Polge i Domitille Berthier, koji su inspirisani delovima iz Fratellis, Razorlight, Kasabian i Arctic Monkeys radili na kompoziciji ovog mirisa.\nParfem The Beat for Men kreiran je kao drveno sveži miris, koji donosi arome grma leatherwood (dirca palustris) vetiver Bourbon-a, citrusa, crnog bibera i listova ljubičice. Veoma urban, moderan, i u konekciji sa londonskim rock'n'roll-om. Bočica je iste forme kao žensko izdanje, sa tamnim zapušačem, i staklom u zelenom koloritu, sa prepoznatljivim motivom kuće Burberry duž bočice.


pink.rs | VESIĆ: Kazniti one koji krše mere, 500 novih ljudi u kontroli\nZamenik gradonačelnika Beograda Goran Vesić ocenio je večeras da je vreme da ugostitelji koji krše epidemiološke mere odgovaraju i poručio da će izmene Zakona o zaštiti stanovništva od zaraznih bolesti omogućiti strožu kontrolu mera i da će prestonica dobiti 400-500 novih ljudi, koji će učestvovati u kontroli.\nVesić je naglasio da je važno da privreda nastavi da funkcioniše. On je rekao da Grad Beograd insistira na tome da se promene zakonski propisi kako bi se omogućilo da veći broj izvršilaca kontroliše poštovanje epidemioloških mera. "Prema sadašnjem zakonu, to mogu da rade samo sanitarni inspektori Ministarstva zdravlja, a njih je 140 na teritoriji čitave Srbije i oni nisu dovoljni da kontrolišu poštovanje mere. Izmenom zakonom to će biti omogućeno komunalnim milicionerima i inspektorima. Na taj način imaćemo u Beogradu 400-500 novih ljudi koji će moći da učestvuju u kontroli", rekao je Vesić.\nOn je naglasio da grad insistira na tome da se prvo poštuju postojeće mere, a onda da se razmišlja o novim merama, ali je primetio da jedan broj ugostitelja krši mere i organizuje žurke posle 23 sata.\nVesić je ocenio da je neophodno da oni koji organizuju žurke i proslave posle 23 sata za to i odgovaraju.\n"Mislim da je vreme da tužioci razmisle da li neko time krši krivični zakon. U krivičnom zakoniku postoji krivično delo, koje kaže da ko namerno zarazi druge ljude, a organizator žurke to radi, može da odgovara krivično. Nisu odgovorna deca koja dođu na takvu proslavu, već oni koji je reklamiraju na društvenim mrežama i zarađuju na tome", rekao je Vesić.\nOn je dodao da je vreme da tih jedan odsto ugostitelja konačno odgovara za takve postupke, a ne da se kažnjava 99 odsto ugostitelja koji vredno rade i poštuju mere.\n"Važno je da se ove mere sprovedu do kraja. Siguran sam da će se izmenom zakona omogućiti da se strože kontrolišu mere i da privreda radi, a da se istovremeno zaštiti stanovništvo od zaraznih bolesti", rekao je Vesić. Na pitanje da li će se skratiti radno vreme ugostiteljskih objetaka ili vrtića, Vesić je rekao da neće i poručio da moramo da naučimo da živimo s ovakvom situacijom.\n"Jedna je situacija bila u martu kad smo se prvi put suočili sa ovim virusom, a sad imamo iskustvo već osam meseci i privreda mora da radi", rekao je Vesić ističcući da se turisti polako vraćaju što pokazuje to da su kapaciteti hotela popunjeni 50 odsto, a negde i 70 odsto.\nIstakao je i da u ugostiteljstvu radi 40.000 ljudi, te je ponovio da treba poštovati mere i striktno kazniti one koje organizuju proslave, ali omogućiti da privreda radi.\n"Jer ako privreda ne radi neće biti mogućnosti da se kupi nova zaštitna oprema i nećemo moći da platimo lekare", rekao je Vesić ističući da ako ekonomija ne bude radila, nećemo moći da opstanemo. Kao primer naveo je Nemačku, gde, kako je rekao, niko nije zaustavio privredu.\n"Počeli su da se vraćaju turisti i oporavlja sektor usluga. Imamo rast privrede i industrijske proizvođenje, imamo najmanji pad u Evropi i zato je važno da se nastavi ovaj trend, na tome insistiraju predsednik Vučić, vlada i gradska vlast u Beogradu koja sprovodi tu politiku", poručio je Vesić.


Dve osobe poginule u direktnom sudaru vozila | Kolubarske\nSaobraćajka u Popučkama (foto: Kolubarske.rs)\nPrema prvim nezvaničnim informacijama automobil "opel omega" kojim je upravljao D. S. (73) iz Valjeva, krećući se iz pravca Valjeva ka Beogradu, iz zasada nepoznatih razloga prešao je u levu kolovoznu traku i direktno se sudario sa vozilom "zastava 101" koje se kretalo iz suprotnog pravca.\nNa licu mesta su poginuli, kako se saznaje, bračni par M. M. (70) i R. M. (62) iz Bogovađe kod Lajkovca, dok je vozač "opela" zadobio povrede i prebačen je u Urgentni centar Opšte bolnice Valjevo.\nValjevski vatrogasci-spasioci morali su da intervenišu kako bi iz smrskanih vozila bili izvučeni poginuli i povređeni. Uviđaj na licu mesta obavili su pripadnici saobraćajne policije i dežurni sudija.\nZbog nesigurne epidemiološke situacije Pre 8 sati 29 minuta\nValjevo Pre 14 sati 40 minuta\nPočela sezona kupanja Pre 10 sati 19 minuta\nBez kraja Pre 14 sati 36 minuta


Demokrate: Virtuelna skupština, skajp kvorum i elektronski legitimitet, nepoznanice su za važeći Poslovnik – Borba\nSjednice Skupštine Crne Gore i skupštinskih odbora, ne mogu se održavati elektronskim putem, saopšteno je danas iz Kluba poslanika Demokratske Crne Gore.\n“Naime, u Poslovniku apsolutno nigdje, ni u jednom članu ili stavu, nema uporišta za održavanje elektronskih sjednica, ni u jednom obliku. Virtuelna skupština, skajp kvorum i elektronski legitimitet, nepoznanice su za važeći Poslovnik. Prema tome, sve odluke koje bi na taj način bile donijete, kako na odborima, tako i na samoj Skupštini, biće i pravno nevažeće i politički ništavne. I kad je javnost mislila da su taster poslanici, kao normativna industrija, vrhunac unižavanja parlamentarizma, juče se ipak uvjerila da je skajp kvorum nadmašio prethodno pomenuti deformitet parlamentarizma i demokratije”, navodi se u saopštenju Kluba poslanika Demokrata.\nOni su dodali da član 222 Poslovnika propisuje da se organizacija i rad Skupštine u slučaju vanrednog stanja, neposredne ratne opasnosti ili rata, uređuje posebnom odlukom.\n“U Crnoj Gori ta stanja nijesu proglašena, te za sjednice Skupštine i skupštinskih odbora, isključivo važe opšta pravila Poslovnika. Juče je, kako su mediji prenijeli, navodno održana sjednica parlamentarnog Odbora za ekonomiju, budžet i finansije, a u vezi predloga izmjena i dopuna Zakona o finansiranju političkih subjekata i izbornih kampanja, kojim se želi ukinuti zabrana isplate iz tekuće rezerve budžeta u toku izborne godine. Kako se vidi na snimku TV Vijesti toj “sjednici” prisustvovala su tri člana Odbora, a sedam članova je prikazano na video bimu kako se elektronskim putem uključuju i obrazlažu stavove, amandmane i sl.”, poručili su iz Kluba poslanika Demokrata.\nNaveli su da ovaj oblik rada nije prepoznat Poslovnikom niti ima bilo kakvo utemeljenje u njemu, te se stoga može reći da je epidemija protivpravnosti zahvatila i zakonodavni postupak.\n“Ovim postupkom Odbor i njegov predsjednik grubo su se poigrali sa važećim propisima i zašli u ilegalnu zonu. Shodno tome, odluka ovog Odbora, sa sjednice održane na ovaj način, jeste i pravno nevažeća i politički ništavna.Na ovaj način se mogu održavati jedino sjediljke, ali ne i sjednice i to parlamentarnih odbora, na kojima se striktno mora poštovati svako slovo procedure kako bi odluke bile punovažne. Ovim se, ne prvi put iako na nov način, još jednom unizio parlamentarizam u Crnoj Gori”, ističe se u saopštenju.\nKlub poslanika Demokrata je poručio da što se tiče eventualnih dogovora na Kolegijumu, o organizaciji i radu Skupštine i odbora, mora se ukazati da se eventualni dogovori šefova poslaničkih klubova ne smiju kretati izvan niti se mogu postaviti iznad Poslovnika.\n“Prema tome, dogovorima se ne može dopunjavati Poslovnik, niti se pomenuti predstavnici klubova mogu dogovoriti da se sjednice sazivaju i održavaju suprotno Poslovniku, jer su ta pravila Poslovnika imperativna. Utoliko prije što je propisan čitav niz pravila, od pravila o učešću u radu do pravila o načinu glasanja, koji se u slučaju elektronskih sjednica faktički i ne mogu ispoštovati. Upravo zato što elektronske sjednice i nijesu predviđene Poslovnikom”, tvrde iz Kluba poslanika Demokrata.\nOni poručuju da ukoliko bi dogovori bili suprotni Poslovniku, time bi se poslala opasna poruka da za članove kolegijuma ne važe pravila i da mogu dogovoriti i uraditi šta god im je volja.\n“Kao što je način i postupak donošenja zakona od esencijalnog značaja za definisanje samog pojma zakona, tako je i procedura esencijalna odlika demokratije jer sprečava svaku samovolju. Nas ne čudi unižavanje parlamenta od strane DPS-a, to im nije prvi put, i to je prateća pojava svakog autoritarnog režima, ali ovdje hitno mora reagovati Ustavni sud i ukazati na protivpravnost ove prakse. Ovo je i takođe razlog više da se prisustvom takvim i sličnim sjednicama, bilo da je riječ o plenumu, ili o odborima, ne treba davati legitimitet. Naročito ovoj vlasti koja ruši osnovna pravna načela i planira pljačku budžetskog novca, ne treba davati legitimitet, pogotovo ne skajp kvorumom”, zaključuje se u saopštenju Kluba poslanika Demokrata.


Najveće iznenađenje je što se na završnom spisku nije našlo mesto za krilnog napadača Mijata Gaćinovića. Bivši igrač Vojvodine je jedan od igrača koji je dosta doprineo dobrim igrama u kvalifikacijama za predstojeće Svetsko prvenstvo, golovima protiv Gruzije i Moldavije.\nSa ekipom Ajntrahta iz Frankfurta je prošle sezone stigao do finala kupa Nemačke u kome su poraženi od Borusije iz Dortmunda rezultatom 2:1. Ove godine su načinili korak dalje i osvojili taj trofej nakon 30 godina posta. Sa 3:1 su pobedili minhenski Bajern, a treći pogodak je delo upravo našeg asa kada je pretrčao svih 100 metara terena.\nSa igračima do 19 godina je bio prvak Starog kontinenta na prvenstvu u Litvaniji, a dve godine kasnije sa selekcijom do 20 godina osvojio Svetsko prvenstvo na Novom Zelandu.\nJoš jedan igrač koji je bio akter ovih uspeha mlađih selekcija Nemanja Maksimović neće konkurisati za utakmice protiv Kostarike, Švajcarske i Brazila u okviru grupe E. Upravo je on bio strelac gola u finalu prvenstva sveta kojim su omladinci savladali vršnjake iz Brazila.\nBrazil vs Serbia 1 2 Nemanja Maksimovic goal\nOfanzivni vezni fudbaler je trenutno član španske Valensije koja je špansku ligu zavržila na četvrtom mestu španske La lige.\nFudbaler Šalkea Matija Nastasić zbog povrede ligamenata kolena, koju je zaradio na meču protiv HSV-a početkom aprila, neće moći da pomogne saigračima na predstojećim utakmicama. Na sedam od deset utakmica kvalifikacija je odigrao svaki minut i bio jedan od važnih šrafova mašinerije Slavoljuba Muslina. Bivši igrač Partizana je u karijeri nastupao još i za Fiorentinu i Mančester siti.\nNa spisku nema mesta ni za Aleksandra Jovanovića, koji nastupa za AGF iz Orhusa. Od 2016. godine, kada je prešao iz niškog Radničkog, stajao je 61 put između stativa u dresu danskog kluba. Za reprezentaciju Srbije je debitovao pre dve godine na prijateljskom meču sa Ukrajinom.\nReprezentacija Srbije će 4. juna u sklopu priprema za Mundijal odmeriti snage sa selekcijom Čilea (20 časova), dok će pet dana kasnije, takođe na stadionu Šturma iz Graca, igrati protiv ekipe Bolivije.


Oxy-snaga — Bosanski\nOxy-snaga - OxyPower\nPri preradi čvrstog i tečnog otpada, upotreba čistog kiseonika na licu mjesta ili integrisano sa vazduhom za sagorjevanje, može pomoći u rješavanju nekoliko problema u postrojenjima za pretvaranje otpada u energiju: na primjer, ograničena produktivnost postrojenja, generalno zbog starosti postrojenja, se može prevazići. Povećanje kapaciteta prerade postrojenja može sa jedne strane učiniti aktivnost profitabilnijom (ovo je tipičan slučaj specijalnog i bolničkog otpada) a sa druge strane može riješiti problem gomilanja velikih količina otpada, koji dovodi do problema isporuke i rukovanja.\nPrerada otpada promenljivog sastava odnosno otpada koji je predmet velikih sezonskih varijacija, može stvoriti ozbiljne probleme u održavanju temperature na podešenim vrednostima, na primer kada postrojenje prima naročito vlažan otpad koji teži da „ugasi“ plamen. Upotreba čistog kiseonika omogućava održavanje sagorevanja na podešenim temperaturama čak i sa otpadom koji neprekidno menja svoj sastav, izbegavajući upotrebu pomoćnih gorionika koji troše dragoceno gorivo (metan, GPL, dizel) i povećavaju tekuće troškove.\nKompanija SOL nudi proizvode, usluge i tehnologije zasnovane na svom višegodišnjem iskustvu u proizvodnji, distribuciji i korišćenju čistog kiseonika, omogućavajući njegovu bezbjednu upotrebu u skladu sa specifičnim potrebama korisnika.


Vesti online / Vesti / Tema dana / Nadrilekari haraju Srbijom (4): Prevarante u zatvor\nNeurohirurg prof. dr Danica Grujičić se u javnosti oštro pobunila protiv promocije nadrilekara. Na svom Fejsbuk profilu osudila je šarlatanstvo koje zdravstveno upropašćava ljude. Za "Vesti" je istakla da je njena dužnost kao lekara da stane u odbranu svoje profesije i apeluje na ljude da ne daju svoj život u ruke ljudima koji sami sebi daju titule lekara, iscelitelja i sličnih.\nKako je istakla i na svom Fejsbuk profilu, slučaj sa Miroljubom Petrovićem je poslednji trenutak da se država beskompromisno izbori sa nadrilekarstvom u Srbiji i iskoreni prevarante.\n- Ovo nije samo njegova krivica, već i krivica medija koji su ga besomučno promovisali dok je sebe lažno predstavljao kao lekara, govorio da su školovani lekari ubice i kasapi, da su naše državne škole debilne i da deca treba da lažu svoje roditelje i da ne idu u njih. Svi su ćutali tada na te monstruozne stvari i pravili senzaciju od njega. Kada je đavo odneo šalu, sada svi peru ruke od njega. Setite se nedavno slučaja izvesnog Alana Azarića, koji je u zatvoru pročitao nekoliko knjiga i naučio da "leči rak". On je javno tvrdio da ima više od 50.000 izlečenih pacijenata, govoreći mom kolegi hirurgu da ne zna šta je rak na televiziji sa nacionalnom frekvenciji. Varao je ljude i uzimao im novac za to. Da vas podsetim, taj Alan Azarić je završio taj neki institut za prirodnu medicinu koji vodi Miroljub Petrović preko interneta - bila je oštra dr Grujičić.\n3. Vođeni strahom, veruju u sve\nOna je dodala da građani Srbije redovno plaćaju porez da bi se gradile bolnice, da bi se nabavljala najbolja oprema, da bi školovali studente koji će nakon šest godina učenja postati lekari.\n- A onda imate nekog ko otvori fakultet preko interneta, naplaćuje školarinu hiljade evra i tvrdi da je lekar i da zvanična medicina služi za ubijanje! Ako takvim ljudima nije mesto u zatvoru onda zaista ne znam kakvu poruku šaljemo mladim lekarima zašto da ostanu u zemlji? - zakljujučuje dr Grujičić.\n- Uvek su nadrilekari postojali. Još početkom prošlog veka dr Milan Jovanović Batut je smatrao da narod treba prosvetiti, kako bi se zaštitio od zla kakvo su nadrilekari, vračare, gatare. Mi lekari moramo da preuzmemo odgovornost na sebe da stalno govorimo o tome i sprečimo prevarante da zarađuju na tuđoj nesreći - istakle je dr Grujičić.\nTEMA DANA Nadrilekari haraju Srbijom (2): "Mesije" sa punim džepovima


Dvanaest opština u Republici Srpskoj domaćini srpskoj deci sa KiM | Radio Kosovska Mitrovica\nDvanaest opština u Republici Srpskoj domaćini srpskoj deci sa KiM\n29. January, 2020 13:28 |\nDvanaest lokalnih zajednica u Republici Srpskoj do sada je prihvatilo učešće u projektu “Spojimo djecu Kosova i Metohije i Republike Srpske”, a prijave traju do kraja sedmice, rekao je Srni predsednik Odbora za pomoć Srbima na Kosmetu Milorad Arlov.\nU akciji će učestvovati opštine Han Pijesak, Prijedor, Trebinje, Gradiška, Sokolac, Prnjavor, Višegrad, Derventa, Šamac, Istočno Novo Sarajevo, Brčko i Pale.\nArlov je naglasio da i ove godine očekuju podršku kabineta predsednika Republike Srpske, Ministrastva prosvjete i kulture Republike Srpske, Kancelarije za Kosovo i Metohiju i Uprave za saradnju sa dijasporom i Srbima u regionu Vlade Srbije, piše Srna.\nIzvor: Srna, Radio Kosovska Mitrovica


Obavijesti | NADOS\nObavijest – Mjere za postizanje zakonitog vođenja poslova društava za osiguranje u oblasti obveznog osiguranja od automobilske odgovornosti\nTemeljem članka 128. stavak (2) točka j) i stavak (4) Zakona o osiguranju (,,Službene novine Federacije BiH", broj 23 /17) au vezi sa cl. 9., 11. i 71. Zakona o obveznim osiguranjima u prometu ("Službene novine Federacije BiH", broj 57 /20), Agencija za nadzor...\nNovim Zakonom o računovodstvu i reviziji u Federaciji Bosne i Hercegovine (“Službene novine Federacije BiH, broj 15/21), koji je stupio na snagu 04.03.2021. godine, članom 36. Zakona uređeno je sastavljanje i prezentiranje finansijskih izvještaja. U članu...\nSPISAK KANDIDATA ZA POLAGANJE STRUČNOG ISPITA ZA OBAVLJANJE POSLOVA POSREDOVANJA U OSIGURANJU (26.06.2021. GODINE)\nSPISAK KANDIDATA ZA POLAGANJE STRUČNOG ISPITA ZA OBAVLJANJE POSLOVA POSREDOVANJA U OSIGURANJU\nOGLAS za prijem radnika u Agenciju za nadzor osiguranja Federacije Bosne i Hercegovine\nNa osnovu člana 4. Pravilnika o radu Agencije za nadzor osiguranja Federacije Bosne i Hercegovine broj: 021-3035-1/18 od 23.10.2018. godine, broj: 021-3260-1/18 od 19.11.2018. godine i broj: 021-1206-5/19 od 23.04.2019. godine, broj: 021-1662-5/19 od 17.06.2019....\nODLUKA o poništenju postupka javne nabavke usluge fizičke i tehničke zaštite za potrebe Agencije za nadzor osiguranja Federacije BiH\nObavijest stručni ispit 24.04.2021\nAgencija za nadzor osiguranja Federacije Bosne i Hercegovine obavještava zainteresiranu javnost da je novi Zakon o obaveznim osiguranjima u prometu/saobraćaju u Federaciji BiH stupio na snagu 27.08.2020 godine\nObavijest – AO 11_01_2021\nemeljem odredaba člana 126. st. (1) i (2) Zakona o osiguranju Federacije Bosne i Hercegovine („Službene novine Federacije BiH“, broj 23/17) Agencija za nadzor osiguranja Federacije Bosne i Hercegovine, u okviru vršenja svojih regulatornih ovlaštenja, učesnicima na tržištu Federacije BiH upućuje slijedeću:\nZbog izuzetnog društvenog značaja i upoznavanja šire javnosti ovim putem želimo podsjetiti da je dana 27.08.2020. godine u Federaciji BiH stupio na snagu Zakon o obaveznim osiguranjima u saobraćaju…\nSaopštenje za javnost AO\nAgencija za nadzor osiguranja Federacije Bosne i Hercegovine obavještava zainteresiranu javnost da je novi Zakon o obaveznim osiguranjima u prometu/saobraćaju u Federaciji BiH stupio na snagu 27.08.2020 godine.


Lein Racing tim na Medjunarodnom salonu automobila | TRKE.rs\nČast nam je da vam saopštimo da ovogodišnji 52. po redu Medjunarodni salon automobila – MSA (OICA) osnovan davne 1938. godine, koji se održava jednom u dve godine, odrzaće se na Beogradskom sajmu od 20.03.2015 do 29.03.2015.\nTim povodom ASK Lein Racing tim će predstaviti svoja tri automobila, dva Seat Leona Mladena Lalušica i Dejana Bulatovića sa kojim će ove godine nastupati celu sezonu u Seat Eurocupu, za razliku od proslogodišnje polusezone, kao i automobil Renault Clio Sport IV generacije, sa kojim će Mladen Lalušić i Uroš Brkić paralelno nastupati u Clio Endurance Cupu. Naravno auta i lepe devojke idu zajedno, zato su tu prelepe hostese koje će predstavljati ova izvrsna auta. Iznenađenje je to što će na standu ASK Lein Racing tima biti i simulator na kojem će gosti štanda moći da probaju Seat Leon Cup Racera na svim aktuelnim stazama.\nOpis Sajma: Beogradski sajam i Poslovno udruženje proizvođača drumskih vozila Srbije su organizatori Međunarodnih manifestacija automotivne industrije. Najstarija zvanična međunarodna izložba drumskih vozila u ovom delu Evrope u tradicionalnom terminu po kalendaru međunarodne asocijacije OICA, svake godine okuplja vodeće svetske proizvođače vozila, delova i opreme. Uz to, učešće kompletne domaće automobilske i prateće industrije, kao i prisustvo tradicionalnih izlagača iz okruženja potvrđuju regionalni primat ove manifestacije. Na sajmu će biti predstavljeni putnički automobili, laka privredna vozila, privredna vozila, priključna vozila, šasije, karoserije, oprema motornih vozila, pneumatici, goriva, maziva, ulja, filteri, dodatna oprema, prateća industrija, garažno-servisna oprema, tuning, transport, logistika i telematika, strukovne organizacije, udruženja, klubovi, finansijske institucije i osiguravajuća društva, mediji, itd.


Foto: Nedžad Uglješa | U prošloj godini smanjeni uvoz i izvoz\nMirsada Lingo Demirović 18.02.2020 16:14\nSARAJEVO - Ukupan obim vanjsko-trgovinske razmjene u BiH u prošloj godini dostigao je nešto više od 31,7 milijardi KM. Iz BiH se izvozilo u vrijednosti nešto više od 11,869 milijardi KM, a uvozilo u BiH nešto više od 19,8 milijardi KM.\n"Smanjenje izvoza od tri posto na godišnjem nivou, te povećanje uvoza od 1,5 posto rezultiralo je smanjenjem pokrivenosti uvoza izvozom za 4,5 posto te povećanjem deficita za devet posto, čija vrijednost na kraju godine iznosi osam milijardi KM", kazao je Vuković.\nOvaj pad je, kako je rekao, nastao najviše kao posljedica tarifa koje su uvele vlasti na Kosovu, gdje je izgubljeno tržište od 132 miliona KM, te prestanka rada "Aluminija", koji je pravio promet od 300 miliona KM.\nBiH najviše izvozi i sarađuje sa zemljama članicama EU - 72%, učešće zemalja CEFTA je 17% i EFTA 2,3%. Najznačajniji vanjskotrgovinski partneri su Njemačka, Austrija, Italija, Srbija i Hrvatska, a BiH ujedno i najveću vanjskotrgovinsku razmjenu ostvaruje sa članicama EU.\n"Ukupno, vanjskotrgovinska razmjena sa Njemačkom je u porastu za 3,68%, i iznosi 1,69 milijardi KM, iako smo zabilježili određenu stagnaciju", rekao je Vuković.\n"U konačnici sporazum o slobodnoj trgovini nije ratificiran, i tu dolazimo do određenih prepreka sa izvozom mesa i mesnih prerađevina", rekao je Vuković.\n"U narednom periodu treba da nastavimo razvoj kada je riječ o zemljama CEFTA i rješavamo sporove. Na tome smo insistirali i u Briselu", rekao je Košarac, dodavši da se odluke u okviru CEFTA donose konsenzusom.\n"Moramo zajednički da definišemo naše kretanje. Vjerujem da imamo kapaciteta da zajedno sa svim nivoima vlasti to pitanje hrabrije otvaramo. Želim da sačuvamo našu domaću privredu, ne deklarativno, nego vrlo jasno, time što ćemo, prije svega kroz izmjene zakona, omogućiti korištenje finansijskih fondova za razvoj poljoprivrede, ali i drugih oblika proizvodnje u BiH", rekao je Košarac, te dodao da će štititi interese BiH, te da je prioritetan zadatak ispuniti posljednje uslove da BiH postane punopravna članica Svjetske trgovinske unije.


Elektrotehnička i ekonomska škola Nova Gradiška - Knjižnica - Noć knjige\nAutor: SINIŠA NOVAKOVIĆ, 20. 4. 2018.